text:
SAN LUCAS
Jesucristupita guelgashgan
Lucasmi cay libruta guelgargan Jesucristo rurashganta y yachasishgantapis musyanansipä. Lucasga mëdicumi cargan. Apóstol Pablo Tayta Diosninsipa wilacuyninta wilacur puriptinmi paywan purergan. Jesucristo imano cashgantapis shumag tapucurcurmi Teófilo jutiyog runapä Lucas cay libruta guelgargan. Guelgananpäga Teófilushi Lucasta gastuncunapä puestupargan. Sayno captinpis manami Teófilulapäsu Lucas guelgargan, sinöga lapan runacuna Jesucristo imata rurashgantapis musyayänanpämi. Saynömi Hechos nishgan librutapis pay guelgargan. Lucaspita masta musyanayquipä liyinqui Hechos 16.11-16; 20.5-16; 21.1-18; 27.1-44; 28.1-16; Colosenses 4.14; 2 Timoteo 4.11; Filemón 24.
1
1-4 Cuyay waugui Teófilo:
Noga Lucasmi cay libruta Jesucristupita gampä guelgamö. Jesucristo wilacuyta galaycushganpita-pasami lapan rurashgancunata apostolnincuna ricayargan. Ricayashganta wilacuyänanpämi apostolnincunata Jesús cachargan. Paycuna wilacuyaptinmi wiyagcuna Jesuspita ascag guelgayash. Saymi nogapis cay libruta guelgä, galaycushganpita-pasa imano cashgantapis shumag tapucurcur. Saynöpami Jesucristupita yachasiyäshushgayquita más tantyanquipä.
Juan Bautista yurinanpä cashganta ángil wilacushgan
5 Israel nacioncho Herodes mandag rey caycänan wisanmi juc cüra cargan Zacarías jutiyog. Paymi cargan Abías cürapa castan. Zacariaspa warminmi cargan Elisabet. Paypa taytanpis cürami cargan.
6 Paycunaga Tayta Diosninsi mandashgancunata cumplirmi imaypis cawayag. Saymi paycunapäga washanta pipis parlayagsu.
7 Ishcanpis chachanami cayargan. Chacwanyashganyagpis Elisabetpa wawan manami cargansu.
8 Saypitami Zacariaspa y cüra mayincunapapis turnun chämuptinna Jerusalenman aywayargan templucho Tayta Diosninsita sirviyänanpä.
9 Saychömi imaypis rurayashganno suertitarä jitayargan maygan cürapis templuman incienso rupaseg yaycuyänanpä. Saymi suerti yargamorgan Zacariaspä.
10 Sauraga Zacarías templo rurinman yaycuycur inciensuta rupasishganyagmi lapan runacuna Tayta Diosta manacuycäyargan templo patiucho.
11 Templucho inciensuta rupaycäsiptinmi altarpa derëcha cag läduncho Tayta Diosninsipa angilnin Zacariasta yuripargan.
12 Say angilta ricaycurmi Zacarías fiyupa mansacargan.
13 Saymi ángil cayno nergan: “Zacarías, ama mansamaysu. Tayta Diosninsimi wiyashushcanqui manacushgayquita. Saymi warmiqui Elisabet gueshyacongapä olgu wamrata. Paypa jutinta churapanqui Juan cananpä.
14 Suriqui yuriycuptinmi fiyupa cushicunquipä. Saynöpis lapan runacunami cushicuyangapä.
15 Tayta Diosninsipa wilacuyninta wilacogmi suriqui cangapä. Manami vïnuta ni ima shincäsicogcunatapis upongasu.
“Mamanpa pachancho cashganpita-pasami Santu Espíritu payta yanapangapä.
16 Saymi Diospa wilacuyninta wilacuptin Israel runacuna jusancunata cacharir Tayta Diosninsi munashganno cawayangapä.
17 Tayta Diosninsipa profëtan Elías wilacushgannömi paypis wilacongapä. Saynömi runacunata yäsenga wayinchöpis cuyanacur cawayänanpä. Jusalicur cawacogcunatami yäsenga Tayta Diosninsi munashgannöna cawayänanpä. Saynöpami runacunata yachasenga Cristo shamuptin ali chasquicuyänanpä.”
18 Ángil sayno niptinmi Zacarías taporgan: “¿Imanöpatä musyäman nimashgayquicuna rasunpaypa cashganta? Nogaga auquinnami cä. Saynömi warmëpis chacwanna caycan. Sayno caycaptëga ¿imanöpatä surë canman?”
19 Saymi ángil nergan: “Tayta Diosninsipa wilacognin Gabrielmi caycä. Paymi cachamash suriqui yurinanpä cashganta wilanäpä.
20 Cay wilashgäcunaga lapanpis cumplengapämi. Nishgäcunata mana criyishgayquipitami cananga shimiqui watpash cangapä suriqui yurishganyag.”
21 Sayyagmi templo patiucho runacuna shuyaraycäyargan: “¿Imanirtä cay hörayag Zacarías yargamunsu?” niyashpan.
22 Saymi templupita yargarcamurna shimin watpash captin sëñalapana tantyasergan shuyaraycagcunata. Sauraga shuyaraycagcuna tantyayargan templo rurincho imapis yuripashganta.
23 Saypitaga turnunta ushasquirnami wayinpana Zacarías cuticorgan.
24 Saypitanami warmin Elisabet gueshyag ricacur pisga quilantin wayinpita mana yarguypa täcorgan.
25 Cushicushpanmi nergan: “Tayta Diosmi nogata cuyapämash. Cananpitaga runacuna mananami jamuräyämanganasu wawaynag cashgäpita.”
Jesucristo yurinanpä cashganta ángil wilacushgan
26 Elisabet gueshyag ricacushganpita sogta quilatanami Tayta Diosninsi cachamorgan ángil Gabrielta Galilea provinciacho caycag Nazaret marcaman.
27 Saychömi virgen Mariata watucargan. Mariami aunishgana caycargan rey Davidpa castan Josëwan tänanpä.
28 Chaycurmi ángil nergan: “¡María! ¡Tayta Diosninsi acrashganmi caycanqui!”
29 Sayno niptinmi María yarpachacorgan: “¿Imanirtä sayno niman?” nir.
30 Sayno yarpachacuycaptinmi ángil nergan: “María, ama mansamaysu. Tayta Diosninsimi gamta cuyashunqui.
31 Cananpitaga gueshyagmi ricacunqui. Wawayqui yurenga olgumi. Paypa jutinmi canga Jesús.
32 Payga munayyogmi cangapä. Saymi payta niyanga Diospa surin cashganta. Paytami Tayta Diosninsi churanga mandag rey cananpä, unay castan Davidtano.
33 Paypa maquinchömi Israel runacuna imayyagpis cayangapä.”
34 Sauraga María taporgan: “Runata manarä reguerga ¿imanöpatä gueshyag ricacöman?”
35 Niptinmi ángil nergan: “Santu Espíritu gamman shamuptinmi Tayta Diosninsipa munayninwan gueshyag ricacunquipä. Saymi wawayquipä runacuna niyanga Diospa surin cashganta.
36 Saynömi castayqui Elisabetpis, chacwanna caycar, gueshyacongapä. Paytami runacuna: ‘Golog warmi’ niyargan. Sogta quilanami payga gueshyag caycan.
37 Tayta Diosninsipäga manami imapis ajasu.”
38 Saymi María nergan: “Nogaga Tayta Diospa maquinchömi caycä. Sayno captenga pay munashganno cayculäsun.”
Saypitanami ángil aywacorgan.
Castan Elisabetta María watucashgan
39 Ángil nishganpita waraynincuna María aywargan Judea provincia jircacho caycag marcaman Elisabetta watucananpä.
40 Zacariaspa wayinman chaycurmi saludargan Elisabetta.
41 Saludaptinmi Elisabetpa pachancho caycag wamrapis cuyorgan. Sauraga Santu Espiritupa munayninwanmi Elisabet cushicushpan nergan:
42 “¡Lapan warmicunapitami Tayta Diosninsi gamta acrashushcanqui! Gueshyag caycashgayqui wawayquita paymi imaypis yanapanga.
43 Cristupa maman caycar watucamänayquipäga ¿pitä cä noga?
44 Saludamashgayquita wiyaycur pachächo caycag wawäpis cushicur cuyushmi.
45 ¡Tayta Diosninsi nishushgayquita cumplinanpä cashganta criyishgayquipitami imaypis yanapäshunquipä!”
Tayta Diosninsita María alabashgan
46 Saymi María nergan:
“Lapan shongöwanmi Tayta Diosninsita alabä.
47 Salvacog Tayta Diosninsi acramashganpitami cushicö.
48 Mana merëceg captëpis Tayta Dios cuyapämarmi acramash.
Cananpitaga imaypis runacuna niyanga Tayta Dios acramashganta.
49 Munayyog Tayta Diosninsi alimi ricamash.
Paynöga manami pipis cansu.
50 Pay munashganno cawagcunataga imaypis cuyapanmi.
51 Pipis mana rurashgancunatami payga ruran.
Yachag-tucogcunataga manacagmanmi churan.
52 Mandag cashganpita nación mandagcunatapis gargun.
Mana runa-tucogcunatami isanga ali cawayänanpä yanapan.
53 Muchuycho cagcunatami micuyta puestupan.
Mana cuyapäcog rïcucunatanami isanga yanapannasu.
54-55 Abrahamta promitishganta cumplirmi paypita miragcunata imaypis yanapan.
Saymi Israel runacunata mana gongaylapa cuyapan.”
Sayno nirmi Tayta Diosninsita María alabargan.
56 Elisabet cagcho quimsa quilano tarcurnami wayinpana María cuticorgan.
Juan Bautista yurishgan
57 Elisabetpa quilan tincusquiptinnami olgu wamrata gueshyacorgan.
58 Wawayog cananpä Tayta Diosninsi payta yanapashganpitami castancuna y reguinacuyashgancunapis cushicuyargan.
59 Saymi puwag (8) junagyog wamran caycaptin Zacariaspa wayinman paycuna aywayargan wamranpa cuerpunta señalayänanpä. Saychömi taytanpa jutilanta jutisiyta munayargan.
60 Saymi maman nergan: “¡Manami sayno jutin canmansu, sinöga Juan casun jutenga!”
61 Elisabet sayno niptinmi waquin runacuna niyargan: “Castayquicuna say jutiyog mana caycaptenga ¿imanirtä munanqui Juan jutin cananta?”
62 Sauraga ima jutita churayänanpäpis sëñalapa Zacariasta tapuyargan.
63 Tapuyaptinmi pay manacorgan tacshala tablata saycho guelgananpä. Nircurna saycho guelgargan: “Juanmi jutin canga” nir. Zacariaspis surinpa jutin Juan cananta munaptinmi saycho cag runacuna äyacash ricacuyargan.
64 Sauraga jinan hörami shimin pashtarcuptin Zacarías Tayta Diosninsita alabargan.
65 Saycunata ricaycur lapan reguinacuyashgan cushicuyargan. Say päsashganpitami pï-maypis parlayargan intëru say marcacunacho.
66 Sayta wiyagcuna yarpachacuyargan: “¡Cay wamra winarcur ima munayyogrä cayconga!” Runacuna parlayashgannölami say wamrata Tayta Diosninsi yanapargan.
Tayta Diosninsita Zacarías alabashgan
67 Saymi Santu Espíritu tantyasiptin Zacarías nergan:
68 “Israel runacunata yanapag Tayta Diosninsi alabash cayculäsun.
Payga salvamänansipänami caycan.
69 Pay munashganno cawag Davidpa castancunapitami munayyog salvador yurengapä.
70 Sayno cananpämi unaypita-pasa musyasimargansi wilacog profëtancunawan.
71 Saynöpis musyasimargansi contransicunapita jorgamänansipä cashganta.
72-73 Abrahamta y paypita miragcunatapis promitishgancunataga manami gongashgasu.
74-75 Saymi cananga chiquimagninsicunapa maquincho cashgansipita Tayta Diosninsi jorgamäshun pay munashganno mana mansacuypa waran waran cawanansipä.”
76 Zacarías sayno niyta ushasquirmi wamrantana nergan:
“Cristuta chasquicuyänanpä wilacuptiquimi runacuna musyayanga Tayta Diosninsipa profëtan cashgayquita.
77 Wilacognin carmi runacunata tantyasinquipä Tayta Diosninsi perdonar salvananpä cashganta.
78 Runacunata cuyaparmi Tayta Diosninsi Cristuta cachamonga.
79 Saymi Cristo shamur sacäpacushno cawagcunata tantyasengapä jusancunata cacharir Tayta Dios munashgannöna cawayänanpä.”
80 Juanga winaylantami Tayta Dios munashganno ali cawargan. Sunyag jircalacho targan Tayta Diosninsipa wilacuyninta Israel runacunata wilapayta galaycushganyag.


c: text/html

text:
Qarawili pruwinsya
Qarawili pruwinsya (kastilla simipi: Caravelí) nisqaqa Piruw mama llaqtapi, Ariqipa suyupi huk pruwinsyam. Uma llaqtanqa Qarawili llaqtam.
Ñawpakawsaynin[llamk'apuy | pukyuta llamk'apuy]
22 ñiqin hatun puquy killapi 1935 watapim paqarichirqan, Oscar R. Benavidesqa mamallaqta umalliq kaptin.
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
Chunka kimsayuq distritunmi kan.
Waki[llamk'apuy | pukyuta llamk'apuy]
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata /2 Indihina simi: qhichwa simi, aymara simi, ashaninka simi icha huk indihina simi (mana hawa simi) Pukyu: [1]
Pruwinsyapi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Qarawili pruwinsya.
- Saywitu: Ariqipa suyu

robotstxt: allowed

filter: keep


text:
PABLOPA KILLKASHKAN KILLKA TITORAYKU
1
Pablo killkan Titorayku
1 Munashkayni wawkini Tito, ñuka kani Pablo, Yaya Diospa kamachishkan, chaymanta Jesukristupa apostolnin. Akllashka kani tukuy kankuna Yaya Diospa akllashkan masinikunata yachachishpa yanapanaynipa alita paypi sinchikushpa kawsanaykichipa, chaymantapas shutipa kashkata alita riksinaykichipa imashnami Yaya Diospa rikushkanpi ali kashunchi nishpa. 2 Paypa rikushkanpi ali kashpanchi paywa wiñaypa siluma kawsak rinanchita yachanchi. Manara kay allpata rurahushpanra mana llullak Yaya Dios ña rimarka ñukanchi runakuna wiñaypa paywa pakta kawsananchita. 3 Yaya Dios chay rimashkan shiminta riksichinan puncha kunan ña paktarishpan ñukanchita riksichishka. Ñukanchita kishpichik Yaya Dioska ñukata churawashka, paypa rimashkanta yachachishpayni chay shiminta riksichinaynipa.
4 Kanka kikin wawaynishinami kashpayki ñukawa pakta Kristuta kirik kashkaykirayku kay kartata killkahuni kanrayku. Yayanchi Dios, ñukanchita kishpichik Jesukristupas kanta llakichishpan yanapachun kushilla kawsanaykipa.
Jesukristuta kirikkunata yachachik Titomanta riman
5 Wawkini Tito, chay Kreta islapi kanta sakishkani, chaypi rurananchipa pishishkata ruranaykipa. Karan llaktapi kirikkunamanta shukkunata akllashpayki churay yachachikkunata yanapashpa kirikkunata sinchikuchik wawkikuna kanankunapa, imashnami kanta rimarkani chasna. 6 Chay akllanayki wawkika alita kawsak runa kanan tiyan, nima pi millaypata rimanankunapa paymanta. Chaymantapas shuk warmiyulla kanan tiyan. Wawankunapas Jesukristuta kirik kanankuna tiyan, nima pi rimanankunapa millaypata rurak wawakunami kaykunaka, yayankunatapas mana kasunahunchu nishpa.
7 Yaya Diospa runankunata yuyachinanpa yanapananpa churashka kashpan alita kawsak kanan tiyan, nima pi millaypata rimanankunapa paymanta. Mana kanan tiyanchu pay kikinpa munashkanllata rurak, nima pita kasuk. Chaymanta mana piña, mana machaysiki, mana makanakuysiki, nima kullkita llullachishpa apiysiki kanan tiyan. 8 Ashwan payta pasyak runata alita wasinpi yaykuchik kanan tiyan. Tukuy shunkunmanta pacha alikunata rurak kanan tiyan, sumakta yuyarik, tukuy runa masinkunata chasnalla Yaya Dios munashkanshina rurak, Yaya Diosta alita kasuk, pay kikinta mana ali ruranakunamanta kuyrarinata yachak kanan tiyan. 9 Shutipa Yaya Diospa shiminta kirik masinkunata yachachihushkanta paypas alita paktachinan tiyan. Chasnallami atipanka shukkunata chay suma ali yachachihushkan shimita yachachishpa sinchikuchinata, chaymantapas Yaya Diospa shiminta mana munakkunata pantachishkankunata riksichishpa yanapanata.
Yanka mana Yaya Diosta kasushpa yachachikkunamanta riman
10 Wawkini, kirikkuna chawpipi tiyan achka runakuna Yaya Diosta mana kasunata munakkuna. Paykunaka yanka shimikunata yachachishpa runakunata llullachishpa kawsanahun. Tukuymanta ashwan chasna llullachishpa yachachinahun Moisespa killkashkanta kasuk achka israel masinikuna. 11 Chay llullachik runakunaka chasna yanka mana ali yachachinakunawa achka runa masinkunata ayllunkunanti llullachinahun. Kullkita apinata munashpankunalla chasna yanka mana alita yachachishpa purinahun. Chay yanka yachachihukkunataka chunllayachinanchi tiyan mana chasna yachachinankunapa.
12 Chay Kreta islamanta shuk killkata yachak runa paypa ayllunkunamanta rimarka kasna: Kay Kreta islapi kawsak masinikunaka yuyay illa, llullaysikikunami kanahun. Chaymanta upyaysiki, mikuysiki, killaysiki kanahun nishpa. 13 Chay runapa chasna rimashkanka shutipami karka. Chayrayku wawkini, chay Kreta islapi kirik masinchikunata sinchi shimiwa kunashpa yachachiy Yaya Diosta kasushpa alita kawsanankunapa. 14 Chaymanta yachachiy chay israel masinikunapa yuyayninkunamanta yanka rimanankunata mana kasunankunapa. Yachachiy shutipa kashkata mana kasuk runakunapa kamachishkankunata mana kasunankunapa.
15 Ña yachanchi maykankunami ali yuyaywa kanahun, alikunallata yuyarishpa kawsanahun, paykunarayku tukuy Yaya Diospa rurashkanka ali kananta. Ashwan Yaya Diosta mana kasuk runakunaka mana alita yuyarik kashpankuna nima ima ali paykunarayku tiyanchu. Yapa millaypakunatami yuyarik kanahun. Ali kashkata yachashkankunata mana kasushpankuna ali kashkata manana alita yachanahunchu. 16 Paykunaka Yaya Diostami riksinchi nishpa rimanahun. Chasna rimashpankunapas mana Yaya Diosta riksik runakunashinami kawsanahun. Chasna kashpankunami millaypata ruranahun. Yaya Diosta mana kasuk kashpankunami mana atipanahunchu alikunata ruranata.


text:
6
Runa mayinsiwan yanapänacunansipä yäsicuy
1 Maygan yäracog mayinsipis jusalicushganta musyarga Santu Espíritu munashganno cawag cagcuna tantyasiyay jusalicuycashganta cacharinanpä. Isanga mana jamuraylapa shacya shacyala tantyasiyay Tayta Dios munashganno yapay cawananpä. Jamuraycäyashgayquicho pagtarä quiquiquicunapis jusalicuyanquiman.
2 Lapayquipis Tayta Dios munashganno cawanayquipä jucniqui jucniquipis shacyäsinacuyay. Sayno cawarga Señorninsi Jesucristo nishgannömi cuyanacur cawaycäyanqui.
3 Shacyäsinacur cawayänayquipa trucanga cuidä jamuränacuyanquiman. Runacuna niyashgannöpis: “Quiquinpis jamuraypä caycarga ¿imanirtä jucta jamuran?”
4 Yäracog mayinsi imano cawashgantapis jamurarga jusaynag-tucuycanquimi. Yäracog mayinsita jamuräyänayquipa trucanga quiquiqui shumag tantyacuyay imano cawayashgayquitapis. Saynöpami jusaynag-tucur cushicuyänayquipa trucanga Tayta Diosninsi munashganno cawayashgayquipita cushicuyanquipä.
5 Runacuna niyashgannöpis: “Jucta jamuränansipa trucanga shumag tantyacushun quiquinsi imano cawashgansitapis.”
6 Jesucristupa wilacuyninta yachacogcunaga yachasegninta imalawanpis yanapäyäsun.
7 Tayta Diosninsitaga manami pipis engañansu. Payga musyanmi imano cawashgansitapis. Murushgansita cosechashgansinömi imanöpis cawashgansipita Tayta Diosninsi juzgamäshunpä.
8 Jusalicogcunaga infiernumanmi gaycush cayangapä. Santu Espíritu tantyasishganno cawagcunami isanga Tayta Diospa naupanman chäyangapä.
9-10 Sayno caycaptenga mana ajayaypa pï-maytapis yanapäshun. Saynöla Jesucristuman yäracog mayinsi nacapacaptenga imaycanöpapis yanapäshun. Alilata imaypis rurashgansipitami Tayta Diosninsipa naupanman char premiuta chasquishunpä.
Carta ushanan yäsicuycuna
11 Cay cartata dictashgänöla juc guelgapämash captinpis cay ushanan cagtaga quiquënami jatusag letracunawan guelgaycämö.
12 Israel runacuna cuerpunta señalacuyashganno gamcunapis cuerpuyquita señalacur salvacuyänayquipä yachasishogniquicunaga lutantami yachaycäsiyäshunqui. Paycuna sayno yachaycäsiyäshunqui Israel mayincunapita chiquish cayta mana munalarmi.
13 Sayno yachasiyäshushpayquipis Moisés guelgashgan leycunata manami quiquincunapis cumpliyta camäpacuyansu. Sayno carpis alabacur puriyänalanpämi say leycunata cumpliyänayquipä obligaycäyäshunqui.
14 Nogami isanga alabacunäpa trucanga Señorninsi Jesucristo nogansi-raycu cruzcho wanushganta may-saychöpis wilacur puriycä. Saymi runacuna lutanta yachaycäsishgäta niyaptinpis imapis gocamansu.
15 Nogansega salvash caycansi manami cuerpunsita señalacushgansipitasu, sinöga Jesucristuta chasquicur yapay yurishno cashgansipitami.
16 Sayta tantyacogcunaga, Israel runa carpis mana Israel runa carpis, Tayta Diosninsipa wamrancunami caycäyan. Paycunata Tayta Diosninsi cuyapashpan lapanchöpis yanapayculäsun.
17 Cananpitaga Moisés guelgashgan leycunata cumpliyänayquipä yachasiyäshuptiqui ama pitapis chasquipäyaysu. Sayno pipis yachasiyäshushpayquega nogapa conträmi caycäyan. Jesucristupa ali wilacuyninta wilacushgäpita magayämashgan siräcunata ricarmi tantyacuyanqui paypa wilacognin cashgäta. Saymi nogapa conträ carga Tayta Diosninsipa contranpis caycäyan.
18 Waugui-panicuna, Señorninsi Jesucristo cuyapäyäshushpayqui lapanchöpis yanapaycuyäläshunqui. Amén.


text:
Chiang Ching-kuo
Chiang Ching-kuo (chun simipi: 蔣經國, musuq chun simpi: 蒋经国; pinyin: Jiǎng Jīngguó) sutiyuq runaqa, icha Jiànfēng (* 27 ñiqin ayriway killapi 1910 watapi paqarisqa Fenghua llaqtapi - 13 ñiqin qhulla puquy killapi 1988 watapi wañusqa T'aypik llaqtapi), huk Taywan mama llaqtayuq pulitiku karqan.
1978 watamanta 1988 watakama ñawpaq kuti Chunwa Republikapa Umalliqnin karqan.
Taytan: Chiang Kai-shek; Maman: Mao Fumei.
Ñawpaq warmikuna: Faina Vakhreva / Chang Ya‑juo.
Churinkuna: (6).
Alma mater: Sun Yat-sen Yachay Sunturnin.
Kaypipas qhawayLlamk'apuy
Hawa t'inkikunaLlamk'apuy
- Commons nisqaqa multimidya kapuyninkunayuqmi kay hawa: Chiang Ching-kuo.
- Chunwa Republika Umalliq


text:
Pancho Villa
Francisco Villa sutinchasqapas José Doroteo Arango Arámbula kay Pancho Villa sutiyuq runaqa (* 5 ñiqin inti raymi killapi 1878 watapi paqarisqa Durango llaqtapi - 20 ñiqin anta situwa killapi 1923 watapi wañusqa Hidalgo del Parral llaqtapi), huk Mishiku mama llaqta ankallis karqan.
Tayta: Agustín Arango; Mama: Micaela Arámbula.
Warmi: Soledad Seáñez Holguín.
Wawakuna:
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Pancho Villa.
- Ojinaga.com Página de Pancho Villa (inlish simipi)
- Antorcha.org
- Terra.com.mx
- YouTube.com
- Tierra.Free-People.net
- ArchivoEditorialGustavoCasasola.com (kastilla simipi)


text:
Wayne Rooney
Wayne Mark Rooney sutiyuq runaqa, (* 24 ñiqin kantaray killapi 1985 watapi paqarisqa Croxteth llaqtapi - ) huk Inlatirra mama llaqtayuq piluta hayt'aqmi karqan.
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta kampiunatukuna[llamk'apuy | pukyuta llamk'apuy]
Mamallaqtapura kupakuna[llamk'apuy | pukyuta llamk'apuy]
Individual suñaykuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Wayne Rooney.


text:
Shunku-yay / Mirarse en la eternidad del corazón © Samay Cañamar M.
IG: @shunku_yay / FB: Shunku yay – Poesía Kichwa
Ilustraciones © Manai Kowii
Si prefieres leer el PDF, haz click AQUÍ
Shunku-yay
Shunku-yay arawi kamumi, runa shimipi, mishu shimipi killkashka kan. Ñukanchik allpa mamata kuyashpa charinamanta rimapan, shinallata runa warmikunapa kawsaymantapash riman.
Shunku-yay o Mirarse en la eternidad del corazón es un poemario en kichwa y español que nace como un grito para empatizar con el territorio sagrado de la madre tierra así como también con el cuerpo de las mujeres de pueblos originarios y su realidad.
Minkachiway
Kallari willkay
Minkachiway, kikin achiklla muskuywan, kay munayta, kay shimita, kay rurayta watachinayan. Allilla, kikin sumaklla ukuman yaykunkapak. Kikinpa samaywan kay ñankunapi kumpatukunayan, kucha manyakuman yaykunayan, urku chakikumanta puri kallarinayan, chakra manyakumanta tarpunayan, kikin wasi ñawpakuman kimirinayan. Minkachiway apukulla. Minkachiway allpa mamakulla. Kikin chaskikkunaman willapaylla. Mayllak shunkumari shamukuni, upalla supaykunawanmari minkarimukuni. Minkachiway, sumak kawsak samaylla, willka kuskalla. Kikin wasiman, mayuman chayamunimi, kuri allpakuta kay shunkuwan takarinkapak shamupanimi. Minkachiway kikin ukshakupi, kikin apu pintukupi, paktalla muskuykuta karawankilla, usharinalla ushaykuta mikllachiwaylla, tukuy llaki kawsayta kaypi uriyakuchichun sakiwaylla, kikinpa rimaypi rikcharinkapak, shinashpa samashkatapash tullpushpa sakinkapak. Minkachiwaylla, puyu killpamukpi, inti llukshimukpi, tamya urmamukpi, kikin rimamukuwankimi yasha.
Minkachiway
Ritual de entrada
Pido permiso para entrar,
conectar mis deseos, mis palabras, mis actos,
con tu límpido sueño.
Entrar en ti, lentamente en tu silencio.
Quisiera hablar de tus tiempos,
llegar a las orillas de tu laguna,
empezar mi camino a los pies de tu montaña,
sembrar desde el borde de tu chakra,
acercarme a la entrada de tu casa.
Permiso para entrar, grandioso apu.
Permiso para entrar, amadísima allpa mama.
Que he venido preparando mi cuerpo
y mis ánimas buscan descanso.
Acógeme, ser viviente de la tierra, lugar sagrado de la vida.
Voy llegando a tu casa, a tu río,
a tocar con el shunku tu tierra bendita.
Entre tus pajas y campos,
concédeme el sueño más exacto,
méceme con poderes que me calcen,
permíteme descargar los llantos recogidos,
despertar en tu diálogo
y colorear con palabras este respiro.
Mientras me cubre la nube,
mientras aparece el sol,
mientras cae la lluvia,
sentiré tu plática conmigo.
© Manai Kowii
Ñukanchik allpa mamaka tawka kawsak apukunata, samaykunatapashmi charin, paykunapi tukuy pachapi kawsamushka kan. Kay wakakunaka, hatun ushaykunatami charin, hatun samaykunatapash, chaymi paykunapa wasikunaman yaykunkapakka, minkachiway nishpa yaykuna kashkanchik. Shinami paykunata mañashpantin, takishpantin, rimachishpantin yaykuna kanchik. Urkuman rikushpaka, minkachiway ninami nishpa hatun taytakunaka yachachishka kan. Ima chakrata tarpunkapak kallarikushpapash, minkachiway nishpa yaykuna kashka ninmi hatun mamakunapash. Chashnami shuk wakakuta minkachiway nishpa kallarikrinchik. Wakakunaka mana warmillaka kanchu, mana karillaka kanchu, shuk shuk ushaykunami watarishka paykunapika, wakinpika warmi, wakinpika kari, shina rikurin punta rimaykunapi, shutikunapi, ima ruraykunapipash.
La madre naturaleza/allpa mama está integrada de varios cuerpos y tiempo-espacios o pachas. Territorios sagrados o wakas con poderes propios, a donde no podemos ingresar sin antes pedir permiso, por medio de rezos, saludos, cánticos, silbidos.
Minkachiway es un inicio al ritual de ingreso a un espacio. Los abuelos dicen minkachiway cuando empiezan a caminar a los pies de una montaña. Las abuelas piden permiso para anunciar la llegada a una chakra/sembrío. Las noches antes de un ritual de baño de purificación se llega a la vertiente de agua pronunciando minkachiway, tal cual se anuncia la llegada a la casa de alguien más.
Así ingresamos ahora a una waka o lugar sagrado como son nuetrxs apus, los espíritus de la montaña con poderes diversos más allá de lo femenino y masculino, personificados en nombres, en acciones, en leyendas.
Warmi Imbabura
Urku apu
Uksha pampawan killparishka warmimi kuyaylla yana ñawiku, kalluyashka makiku, tukuy wiwakunapa, yakukunapa, apu warmi. Kikin umapika, Illull kuchata, Chakishka kuchata, Hatun kuchatapash chashkikunki, paykunaka tamyapa ñañakunami pakcha tukushpa, urku umakuta Wayku Chupakaman shamunakun. Urkumanta hatun apu, hatun warmi kanki. Uchilla michik wawakunata pampapi pukllachinki, yana pumawan rimarishpa kawsashkanki, atukkunaman alli rikuna ushayta karashkanki, kikin wakakunapi sumaklla ushaykuta allichinki. Intika paypa chawpi ñanpi kakpimi, allpa samay pachata wayrawan kushilla takinki. Kikintikukunaka kikin willayta aparimunmi, waykukunaka chashkinkapak ashtawan paskarinmi. Tukuykunami kikin apu punchapi kushiyanakun. Kikinka kutin, pakta pakta kawsayta ashankakunapi churashka shuyanki.
Warmi Imbabura
Apu de la montaña
Mujer cubierta de campos de paja,
de ojos profundos y manos trabajadoras,
maestra y morada de tus hijos, animales y ríos.
Tu cima es la casa de Illull kucha,
Chakishka kucha,
Hatun kucha,
aguas de tu cumbre, hermanas de la lluvia
que en cascadas bajan hasta la última quebrada.
Gran mujer, gran espíritu de la montaña.
Juegas con las niñas que pastorean,
dialogas con la perspicacia de la jaguar negra
que vive a tu lado,
otorgas poderes intuitivos a tus lobas
y guardas magia entre tus wakas.
El sol está a la mitad de su camino
y tú cantas con el viento de agosto.
Los kintis nos traen tu mensaje,
las quebradas se abren para recibirnos.
Todos los seres celebran tu nombre y tú nos esperas con canastos de equilibrio.
© Manai Kowii
Ñukanchikka, sinchi ushaykunami kanchik, wayrakuna, ninakuna, yakukuna, allpakunapashmi kanchik. Chay ushaykunataka wakinpika mana riksishpallatami chinkaririnalla kanchik.
También somos espíritus que se mutan con el aire, el fuego, el viento,el agua, la madre tierra. Una fuerza infinita que muy pocos logramos vivirla a plenitud.
Samaymi kani
Samaymi kani. Kuyurishpa, mirarishpa ashtawan kuyurik. Sinchilla, tinkushna tantarik, tukyarik. Paypantin mirarishka tullpushka puchkashna kawsakuk. Paypura chimpapurarishka, tukyarishka, mushukyarishka samay. Ñawpamanta churu laya muyurishka kawsay shamuk pachamantapash kuntur yuyaywan sinchi watarishka. Wayrapa shunku kani kikinman samayta karakuk; tukuy manchanayaylla uyariktapash mishkilla uyayta karak: shuk taki sami shina asha asha kay pachapa yuyayta takarishpa purik. Pukyu ñawikushna kuyaylla kani, urku apukunapa kasiyashka kawsay, akapanashna kuyurikuk allpa maytapash pawakuk ushay, upalla kawsaypipash ima ninata allichishka. Hatun sumak ushay kani pachawan awarishka muyuni, muyumuni.
Soy energía
Soy energía.
Soy flujo y reflujo.
Soy fuerza y tinkuy.
Energía que se recrea,
poder que se enfrenta,
que explota y renueva.
Soy la espiral del pasado
y lo que viene
rodeada en vibraciones insurgentes.
Soy el néctar sagrado del viento
que alimenta tu samay,
que permite a los ruidos emitir sonidos dulces:
un taki sami que poco a poco
va tocando las memorias de mi universo.
Soy la belleza de mis ojos de agua,
la calma de mis montañas,
el remolino de mi tierra encrespada,
la agilidad de mis vuelos,
la vid de mis silencios claros.
Hatun sumak ushay kani
pachawan awarishka muyuni,
Muyumuni.
Killkana
Imatak kan killkanaka niwarkami Chayka imashachari nanay shunkuta tuksimurka, yuyaytapash, makitapash nanachirka. Chay yashka kipaka nirkani; Killkashpaka ankashnami kay kawsaypi muyurini… Shina nishka kipapash, uchilla kaspishnallami ukuta upalla tuksimukurkara. Punta kawsayta yarishpa llakiyarkani, Imatapash chushayachishka shina karkani. Yachanimi. Punta watakunapika, tullukaman chayaktami waktashpa llikata killkanata yachachishka. Shuklla apunchikmanta nishpa sarumushka, Shuk shimillami tiyana nishpa. Shuklla runakunallami allikuna yashpa. Ñukanchik yachaykunataka kuchushpa, ñuka wasi allpata nallikachishpa. Tawkalla sami kawsaykunata wañuchishpa. Imasha chay llika kanchikman chayamushkata yarishpa, imashalla ñukanchik pampakunata, awashkakunata, makikunata chushayachishkata rikuni, tukuy puchkakunapa, kururukunapa samaykunata llakini. Chay kawsaykunataka ñuka ñawika mana rikurkachu, shinapash ñukapakunami kawsarka. Kunanka tapurinimi, maypitak ñukanchik killkayka. Chayta yuyakpika, chumpikunami wasi ukuta warkuriyanakun, chaykunapi puchkawan shuyurishkakunami rimawan, ñuka hatun mamapa akchata watakuk cintami rikurimun, ñuka hatun taytapa awashka hatanami ukllamuwan, ñuka anakupa kinkukunami kumpanakuwan. Kutin imashpata killkanki nishpa tapukpika. Ñuka yuyaykunata hampinkapak nimanmi. Punta punchapika tullutapash nanachishka llikami kunanpika ñuka shimiwan awarishka, samayachishpa kayman chayman llukshikunmi.
Escribir
Me han preguntado ¿qué es escribir?
Y se me atravesó un cierto desconcierto por el pecho,
el timu, la memoria y mis manos.
Después de unos segundos; respondí,
escribir me libera…
A pesar de ello, había una astilla molestándome en silencio.
Me inundé de nostalgia,
con un vacío que se remueve entre recuerdos.
Sé que en algún momento del tiempo,
el alfabeto se nos metió con golpes.
Acompañado de un Dios,
apoyado por un señor, un rey, una lengua.
Mutilando conocimientos, barriendo mis huertos.
Matando a lo diversx.
Al pensar el origen de este alfabeto
siento cómo vaciaron mis campos, mis tejidos, mis manos,
siento una ausencia de los trazos, de los hilos.
Una pérdida que no vivieron mis ojos pero sí lo vivieron los míos.
Me pregunto ¿dónde está nuestra escritura?
y solo se dibuja en mí, las fajas que cuelgan mi tejado,
me hablan las figuras tejidas con los hilos de lana,
me mira la cinta que ata el cabello de mi abuela,
me abraza la manta que mi abuelo tejió,
me acompañan los kinkus que llevo en mi anaco.
Si me preguntaran de nuevo ¿por qué escribo?
Repetiría: para sanar memoria.
Hoy me sana lo que en su siglo nos ató los huesos.
Hoy se tejen con mi voz, e invento salidas.
Killkakmanta
Samay Cañamar M., warmi kichwa Otavalomanta, yachachik, feminista, shinallatak psicoterapeutami kan. Arawikunatapash, ima killkanatapash ashtakata killkanata allikachinmi. Shinallatak runa warmikuna imashalla kawsaymantapash ashtakatami rikuchinkapak munan; feminismoskunamantapash.
Sobre la autora
Samay Cañamar M., kichwa Otavalo, docente universitaria, feminista y psicoterapeuta. Escribe en kichwa y español. Le interesa los feminismos y diversas problemáticas que adolecen a las mujeres y cuerpos feminizados.
Más sobre Samay Cañamar M.
- Puedes adquirir Shunku-yay / Mirarse en la eternidad del corazón AQUÍ.
- AQUÍ puedes escuchar los poemas en kichwa y español, en voz de la autora.
- El escritor kichwa Ariruma Kowii comenta el libro de Samay Cañamar. El Universo, 2021.
Shunku-yay / Mirarse en la eternidad del corazón © Tsaywa Samay Cañamar M. - Siwar Mayu, Mayo 2022


text:
Wp/cak/Runimaq'ijuxïk ri juna'
Runimaq'ijuxik ri juna' pa maya' b'anob'älPa qab'anob'al röj maya' winaqi', nqanimaq'ijuj toq nik'o ruq'ij jun winäq. Qetaman k'a ri' chi pa kaxlan na'oj ri winaqi' nkinimaq'ijuj toq jun ixtän nuq'i' ri wolajuj rujuna', k'o ch'aqa' taq winaqi' chuqa' nkinimaq'ijuj toq jun ala' nutz'aqatirisaj ri waqxaqlajuj rujuna' po man konojel ta nikib'än re nimaq'ij re'.
Pa Maya' B'anob'äl nqanimaq'ijuj ri oxlajuj rujuna' jun xtän ruma ja ri' ri nab'ey peraj k'aslemal chuqa' nqanimaq'ijuj toq jun ala' nuq'i' ri kajlajuj rujuna' ruma xuk'ïs yan ri nab'ey peraj ruk'aslem po xuchäp yan ri ruka'n peraj richin nnimär ri runa'oj chuqa' ri retamab'äl.
Wakami ri maya' taq winaqi' man nikib'än ta chik re nimaq'ij re', xa xkimestaj ri qab'anob'al, xkiya' kan ri ruk'aslemal jun winäq, xa xkitz'ët apo, xkirayij apo kinimaq'ij ri kaxlani'.


text:
Guillermo León Valencia
Guillermo León Valencia Muñoz sutiyuq runaqa (27 ñiqin ayriway killapi 1909 watapi paqarisqa Popayán llaqtapi - 4 ñiqin ayamarq'a killapi 1971 watapi wañusqa New York llaqtapi) huk Kulumbya mama llaqtayuq taripay amachaq wan pulitikumi qarqan.
1962 watamanta 1966 watakama Kulumbya Umalliqmi qarqan.
Taytan: Guillermo Valencia; Maman: Josefina Muñoz.
Warmi: Susana López Navia .
Churinkuna: Pedro Felipe, Alma, Ignacio wan Diana Valencia López .
Alma máter: Cauca Yachay Sunturnin.
Kaypipas qhaway[llamk'apuy | pukyuta llamk'apuy]
- Juan Uribe Holguin
- Carlos Augusto Valderrama
- Belisario Betancur
- Miguel Abadía
- Fernando Gómez Martínez
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Guillermo León Valencia.


text:
José Luis Chilavert
José Luis Félix Chilavert González , sutipaq ruqnaqa, (* 27 ñiqin anta situwa killapi 1965 watapi paqarisqa Luque llaqtapi - ), huk Parawayi mama llaqtayuq piluta hayt'aqmi wan pukllaykamachiqmi.
Taytan: Chilavert; Maman: González.
Klubkuna[llamk'apuy | pukyuta llamk'apuy]
Piluta hayt'aq[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta Kampiuonatukuna[llamk'apuy | pukyuta llamk'apuy]
Pirsunal Suñaykuna[llamk'apuy | pukyuta llamk'apuy]
Pukyumanta willaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: José Luis Chilavert.
- RSSSF


text:
Hilda Carrero
Hilda Elvira Carrero de Abreu sutiyuq warmiqa, icha Hilda Carrero (* 26 ñiqin qhapaq raymi killapi 1951 watapi paqarisqa Karakas llaqtapi - 28 ñiqin qhulla puquy killapi 2002 watapi wañusqa Karakas llaqtapi), huk Winisuyla mama llaqtayuq aranway pukllaq qarqan.
Taytan: Carrero, Mamanː .
Qusanː Juan Fernandes.
Churinkunaː Joao wan Johana Fátima.
ÑawikaruyLlamk'apuy
Kaypipas qhawayLlamk'apuy
Hawa t'inkikunaLlamk'apuy
- Commons nisqaqa multimidya kapuyninkunayuqmi kay hawa: Hilda Carrero.
- IMDb


text:
Ayllullaktawan llamkay
Hatun Yachana Wasika, wakiwan tantanakuytami rikun ima shina ñawpaman apankapak, yachachikunata, maskaykunata; chaymanta, yachakukunataka yachachinami pakta kachun paypa llaktakunawan, shinapash paypa kawsaykunawanpash, ima shina yachachikunawanpash.
Tinkuchishpamanta kamachiy Ecuadorpa Regímen Académicomanta, wakiwan tantanakuyka ñawpachinmi nukanchik wakiwankunata, imakunawan, ruraykatichikunawan, kipapakchiruraykunawanpash, llankaspak llaktakunawan, wakiwankunawan, sumakakawsayta paktachinkapak.
a) Ayllu llakta ruraypi: Ayllu llakta ruraypimi tinkichin tucuylla yachaykunata, imapillak, ruraykunapik, ima kaykupaik, shinallata, chrishkata caraykunapik, kay pachakunami kan yachakunkapak paktalla, yachakukkunawan, yachachikunawan, apukkunawan, shinallata, ayllu llaktakunawanpash.
Kipapakchiruraykunaka rurarinami kan Ayllullaktawan llamkay yuyaykunawan, taripaykunandi ruraycunadi tandachispa yachakuna kan; kaypi tinkichina yachachiyta, taripaytapash shinallata, aynikuychina llaktakunata kallarimanta, minishtikunata rikushpa, yuyaikunawan, llankakunapi, shinallatak imatata taririshakakunata rikushpa. Yanapaykunata tarinkapak hatun yachana wasika paktachinakuykunata ruranka, conevio nishka pankakunata rurankami ayllu llaktakuna tandarishkawan tukuylla Ecuador mama llaktamantakunawan ayllullaktawan llamkayta pakatachinkapak.
b) Paskashka punkuwan: kay kuskami paskashka kan tukuylla ayllu llaktakunapa, runakunapak, yanakunapak, montubiokunapak, shinallatak, allpa mamanta, wankurikawsaymanta, kullkykamaykunmatanta tandarishkakunawan llankankapak. Kaykunata paktachinkapak rurarinkamy Kipapakchiruraykunata, chaypi tantanakuchun tucuyllak yachachikuna shinallatak yachachikunapash.
c) Yachachikuymanta katichina: kay kuskami kan yuyaykunata mushukyachinkapak, kaypi chayamuy ushan tukuy yachakushpa katichinata munakkuna, Amawtay Wasipi yachakuskakunapak, shinallata, shuk yachana wasimantakunapash.kaypi llamkankami mushuk kipapakchiruraykunata, mushuk yuyaykunata churankapak, mushuk yachaykunata rimarinkkapak.
d) Amawtay Wasi Hatun Yachachik wasimanta yachakuy tukuchiskata katik: kay kuskami kan rimarinkapak, Amawtay Wasipi yachakuy tukuchiskapurakunawan, kaypi rimarin imashintak yanapay ushan, shinallata simarin paykunapak kawsayta, yachaytak tukuylla yachakuchun.


text:
13 kaq yachachikuy
Mana kasukusqanmantam wanakurqa
1, 2. a) ¿Ima sasachakuytaq karqa Jonas mana kasukusqanrayku? b) ¿Imatam Jonasmanta yachasun?
JONASQA manañam atirqachu upallalla kayta. Preocupakurqaqa manam llumpayta wayramuptin olakuna hoqarikuspan buqueta laqyaptin kuchun-kuchun kikichyasqallanwanchu, aswanqa yakuman buque mana chinkaykunanpaq buquepi llamkaqkuna afanakusqankuwanmi. Jonasqa seguropunim karqa paypa huchanrayku chay runakuna wañunankupaq kasqanmanta.
2 Chayna sasachakuypim tarikurqa Diosta mana kasukusqanrayku. Ichaqa, ¿imapitaq mana kasukurqachu? ¿Atinmanraqchu chaymanta wanakuyta? Jonasmanta yachaspanchikmi chay tapukuykunata contestasun chaynataq payta imayna qatipakunamantapas. Yachasuntaqmi Diosman sonqo kachkaspa huchallikuspapas wanakuy atisqanchikmanta.
Galileamanta kaq profeta
3-5. a) ¿Imatam runakunaqa piensanku Jonasmanta yuyarispa? b) ¿Imatam Biblia yachachiwanchik Jonasmanta? (Uray patanpi willakuytapas qawariy.) c) ¿Imanasqataq Diosmanta willakuyqa sasa karqa Jonaspa tiemponpi?
3 Jonasmanta yuyarispankuqa Diosta mana kasukusqallanpim hukkunaqa reparanku. Ichaqa Jonaspaqa karqam allin kayninkunapas. Jehova Diosqa Jonastam akllarqa paymanta willakuq kananpaq, qalaypaq mana kasukuq kaptinqa manachá akllanmanchu karqa.
Jonaspaqa karqam sumaq kayninkunapas
4 Bibliam Jonasmanta allinta willawanchik (leey 2 Reyes 14:25). Jonasqa Gat-hefer llaqtamantam karqa, chay llaqtaqa Nazaret llaqtamantam 4 kilometrollapi karqa. 800 wata pasaytam Jesucristopas * Nazaretpi uywasqa karqa. Jonasqa rey Jeroboam chunkantin ayllukunamanta israelitakunata kamachichkaptinmi Jehova Diosmanta willakuyta qallaykurqa. Eliaspas unay watañam wañukurqa, Eliseopas wañukurqañam Jeroboampa taytan kamachichkaptinraq. Chay iskaynin profetankunawanmi Jehova Diosqa Baal yupaychayta chinkachirqa. Ichaqa israelitakunaqa kaqmantam Diosmanta karunchakuyta qallaykurqaku. Reyninkupa tukuy ‘mana allinkuna’ ruwasqanwanmi intusqa karqaku (2 Rey. 14:24). Chayna tiempopiqa Diosmanta willakuyqa sasallañam karqa. Chayna kaptinpas Jonasqa Diospa kamachisqantam tukuy sonqonwan ruwarqa.
5 Ichaqa astawan sasa cumplina kamachikuytam Jehova Dios kamachirqa. ¿Ima ruwananpaqtaq kamachirqa?
‘Ninive llaqtamanyá riy’
6. ¿Imapaqmi Jehova Diosqa Jonasta kamachirqa? ¿Imanasqam chay ruwayqa sasa karqa?
6 Jehova Diosmi kamachirqa: ‘Ninive sutiyoq hatun llaqtaman rispayá chaypi yachaqkunapa contranpi willakamuy: Paykunapa mana allin rurasqankuqa castiganaypaq hinaña kasqantayá qawachimuy’, nispa (Jon. 1:2). ¿Imanasqataq chay ruwayqa sasa karqa? Ninive llaqtaqa Asiria nacionpa capitalninmi karqa, chay llaqtaqa intipa qespimunan lawpim 800 kilometro karupi karqa, chayman chakillawan rispaqa yaqa huk killapim chayaqku. Jonaspaqa manam chaychu sasaqa karqa. Ninive llaqtaman chayaspa Jehova Diospa nisqanta chaypi mana kuyapayakuq llumpay mana allin runakunaman willaymi sasaqa karqa. Diospa llaqtanpi mana kasukuq israelitakunaman willakuyninpas sasam karqa. ¿Yaqachu Ninive llaqtapi kaq runakuna kasukunmanku karqa? ¿Imaynaraq Jonasqa tarikurqa ‘runa wañuchiqwan’ sutichasqa llaqtapi? (Nah. 3:1, 7.)
7, 8. a) ¿Imatam Jonasqa ruwarqa Jehova Diospa kamachisqanta mana kasukuspan? b) ¿Manchakuq runachu Jonasqa karqa?
7 Manam yachanchikchu chaykunata Jonas manchakusqanmantaqa, ichaqa yachanchikmi ima ruwasqanmanta. Jehova Diosmi kamachirqa intipa qespimunan lawman rinanpaq, Jonasmi ichaqa intipa seqaykunan lawman karu-karuta pasakurqa. Lamar qochapa patanpi Jope llaqtaman chayaruspanmi chaypi buqueman seqaruspan Tarsis law llaqtaman pasakurqa. Yachaysapa runakunam ninku Tarsis llaqtaqa Españapi kasqanta, Ninive llaqtamantaqa 3.500 kilometro karupiraq. Chaykamaqa buquewan rispanmi yaqa huk watapichá chayanman karqa. Chayna pasakusqanwanmi Jonasqa qawachirqa Jehova Diospa kamachisqan mana kasukuy munasqanta (leey Jonas 1:3).
8 ¿Manchakuq runachu karqa? Manam, yachasunmi payqa valorchakuq kasqanmanta. Jonasqa ñoqanchik hina pantaq runa Sal. 51:5). ¿Manachu wakinpiqa manchakunchik?kaspanpas anchatam kallpanchakurqa (
9. ¿Imaynam wakinpiqa tarikunchik? ¿Imatam mana qonqananchikchu chayna tarikuspaqa?
9 Wakinpiqa piensachwanmi mana ruway atisqanchikkunata Dios kamachiwasqanchikmanta. Jehova Diosmi kamachiwanchik Gobiernonmanta hukkunaman willakunapaq, ichapas chay ruwaytaqa manchakunchik (Mat. 24:14). Jesusmi nirqa: “Diospaqa tukuymi atinallan”, nispa. Chayna nisqantam yuyananchik, Diospa yanapayninwanqa manam ima ruwaypas sasachu (Mar. 10:27). Wakinpiqa manapaschá confianchikchu Jehova Diospi, chaypaschá Jonastapas pasarurqa. Ichaqa, ¿imataq pasarurqa mana kasukusqanwan?
Jehova Diosmi Jonasta corregirqa
10, 11. a) ¿Imaynam Jonasqa sientekurqa lamar qochapa patanmanta karupiña kasqanwan? b) ¿Ima sasachakuypim Jonasta apaq buqueqa tarikurqa?
10 Jonasqa buquepi tiyaykuspanmi qawachkan buquepi llamkaqkunapa jefenta chaynataq chaypi llamkaqkunapas buquewan lloqsinankupaq afanakusqankuta, chay buqueqa yaqapaschá karqa Fenicia nacionman carga apaq. Karupiña kasqanwanmi lamar qochapa patanta yanqa-yanqallataña rikuchkan chaymi Jonasqa hawkaña sientekun. Ichaqa manam unaychu hawkayayninqa karqa.
11 Qonqayllamantam llumpayta wayramuptin orqo sayay olakuna hoqarikuyta qallaykurqa, chayqa kay tiempopi barcokunatapas warmakunapa pukllanan barcochata hinachá yakuman chinkaykachinman karqa. Jonasta apaq maderamanta buquetaqa olakunam pakikurunanpaq hinaña laqyaspan kuyutyachirqa. Jonasqa, ¿yacharqachu Jehova Dios chayna wayrachimusqanmanta? Manam yachakunchu, ichaqa yacharqam buquepi llamkaqkunapa diosninkuqa mana imapaq valeq kasqanta (Lev. 19:4). Jonasqa musyarqataqmi ‘buqueqa pakipakurunanpaqña’ kasqanmantapas (Jon. 1:4). Chaypi kaqkunataqa Jehova Diosllam yanapayta atinman karqa. Ichaqa, ¿imaynatam Jonasqa Diospa yanapayninta mañakunman karqa paymanta ayqekuchkaspanqa?
12. a) ¿Imanasqataq Jonasqa puñuq pasakunman karqa sinchi wayra hora? (Uray patanpi willakuytapas qawariy.) b) ¿Imaynatam Jehova Diosqa qawachirqa pi huchayoq kasqanta?
12 Imayna yanapaytapas mana atispanmi Jonasqa buquepa uku lawnin kuchuchanpi siriykuspan miskita puñururqa. * Buquepi llamkaqkunapa kamachiqnin tariruspanmi rikcharichispan nin wakinkuna hinayá diosnikita mañakuy nispa. Buquepi llamkaqkunaqa segurom karqaku chay sinchi wayra-paraqa mana kikillanmanta kasqanta aswanqa dioskunapa castigon kasqanmanta, chaymi suerteta choqaspa yachayta munarqaku pirayku chayna tarikusqankumanta. Chaywanmi Jonasqa mancharisqallaña qawarqa runakunapa qayllanpi suerte choqasqankuta. Payqa cuentatam qokururqa Jehova Diospa kamachisqanta mana ruwasqanrayku chayna wayrachimusqanmanta (leey Jonas 1:5-7).
13. a) ¿Imamantam Jonasqa willakurqa buquepi llamkaqkunaman? b) ¿Imananankupaqmi Jonasqa chay runakunata nirqa hinaspa imanasqa?
13 Chaymi Jonasqa chaylla willakurqa buquepi llamkaqkunaman paypa huchanrayku chay desgracia pasasqanmanta. Jonasqa willakurqam tukuy atiyniyoq Jehova Dios serviq kasqanta chaynataq kamachisqanta mana kasukuspa lluptikunanpaq chay buqueman seqasqanmantapas. Ichaqa chayna mana kasukusqanwanmi chaypi kaqkunapa vidanta peligropi churarqa. Chaymi chaypi kaq runakunaqa mancharisqallaña tapurqaku buque mana pakipakunanpaq chaynataq librakunankupaq ima ruwanankumanta. ¿Imatam Jonasqa ruwarqa? Payqa yacharqam imata ruwaspan chay runakunata librananpaq kasqanta. Chirillaña yakupi heqepaspan wañuyta manchakuspanpas nirqam: “Lamar qochamanyá wischuykuwaychik hinaptinqa lamar qochaqa hawkayarunqañam. Ñoqaraykumiki kay wayra-paraqa qamkunapa contraykichikpi hatariramun”, nispa (Jon. 1:12).
14, 15. a) ¿Imaynatam qatipakuchwan Jonaspa iñiyninta? b) ¿Imatam ruwarqaku buquepi llamkaqkunaqa Jonaspa nisqanwan?
14 Chaynatachu ninman karqa manchakuq runa kaspanqa, ¿manachá aw? Jehova Diosqa allinpaqmi qawarqa Jonastaqa valorchakuq chaynataq hukkunapa rantinpi wañuy munasqanta. Chayna ruwasqanwanmi Jehova Diospi iñisqanta qawachirqa. Ñoqanchikpas Jonastam qatipakunanchik kikinchikpaq allin kaqkunata maskanamantaqa allin kaqkunata hukkunapaq ruwaspa (Juan 13:34, 35). Pipas imapipas yanapanata necesitaptinqa, ¿kallpanchakunchikchu yanapaykunapaq? Chaynata ruwaspaqa Jehova Diostam kusichisunchik.
15 Buquepi llamkaqkunapa rantinpi Jonas wañuyta munasqanqa paykunatam anchata admirachirqa chaymi mana munarqakuchu lamar qochaman wischuykuytaqa. Aswanqa tukuytam ruwarqaku buqueta sinchi wayra mana ñuturunanpaq. Astawan wayramuptinmi imatapas manaña ruwayta atisqankuwan Jonasta llakipayaykunanpaq Jehova Diosta mañakuykuspanku yakuman wischuykurqaku (Jon. 1:13-15).
Diosmi kuyapayaspan salvaykurqa
16, 17. Rimarimuy lamar qochaman Jonas imayna chinkaykusqanmanta. (Dibujokunatapas qawariy.)
16 Mancharikuypaq lamar qochamanmi Jonastaqa wischuykurqaku. Yaqapaschá tukuy kallpanwan nadearqa yakuman mana chinkaykunanpaq chaymantapas rikurqataqchá buqueqa paymanta karunchakusqanta. Maynata kallpanchakuspanpas yaku ukumanmi chinkaykurqa wañuyllataña suyaspan.
17 Yakuman chinkaykuspan imayna sientekusqanmantam yachanchik kikinpa qellqasqanta Bibliapi leespa. Chaypim willawanchik chay hora imakunapi piensasqanmanta. Llumpay llakikuywanmi piensarqa Jerusalenpi templonman haykapipas manaña kutinanpaq kasqanpi. Chaymantapas sienterqam uku-ukuman chinkaykusqanta. Jonasqa piensarqañam chaypi wañunanpaq kasqanta (leey Jonas 2:2-6).
18, 19. ¿Imataq Jonasta pasarqa lamar qocha ukupi? ¿Imataq millpururqa hinaspa pitaq chay animalta kamachirqa? (Uray patanpi willakuytapas qawariy.)
18 Qonqayllamantam Jonasqa rikururqa payman asuykuq hatunllantuta. ¿Imataq karqa? Yaqapasmi hatunllay-hatun challwa. Allillamanta asuykuspanmi hatun siminwan chaylla millpurparirqa.
19 Jonasqa piensarqachá: “Kunanqa wañusaqmi”, nispa. Ichaqa admirakuypaqmi, ¡hinalla kawsarqa! Chay millpuqninqa manam imanarqachu. Jonasqa mana sasachakuspanmi chay challwapa ukunpi hinalla respirarqa. Challwa millpuruptin mana wañurusqanwanqa maynatachá admirakurqa. Tukuy chaykunawanmi musyanchik Jonasta millpurunanpaq ‘hatun challwata’ Jehova Dios kamachisqanmanta (Jon. 1:17). *
20. ¿Imakunatam qawachin challwapa ukunmanta Jonaspa mañakusqan?
20 Jonasqa unayñam chay challwapa ukunpi kachkan. Pasaypaq tutayaypim tarikun, chaypichá tiempochakurqa yuyaymanananpaq chaynataq Jehova Diosta mañakunanpaqpas. Jonas libropa 2 capitulonmi astawan willawanchik Salmos libropi textokunapa nisqanman hina mañakusqanmanta, chaywanmi qawachirqa Diospa Palabran estudiaq kasqanta. Imayna mañakusqanqa qawachirqataqmi agradecekuq kasqantapas. Jehova Diosmanmi nirqa: “Ñoqam ichaqa qanman graciasta qospay wañuchipusqayki animalkunataña. Cumplisaqpunim prometekusqaytaqa. Dios Taytalláy, qamllam salvanki runakunataqa”, nispa (Jon. 2:9).
21. ¿Imamantam Jonasqa cuentata qokurqa? ¿Imatam ñoqanchikpas mana qonqananchikchu?
21 Challwapa ukunpi chaynataq lamar qochapa ukunpi tarikusqanwanmi Jonasqa cuentata qokurqa maypiña hinaspa imaynaña kaptinchikpas Jehova Diosqa libraykuwaqninchik kasqanmanta (Jon. 1:17). Jehova Diospa yanapayninwanmi kimsa punchaw hinaspa kimsa tuta challwapa ukunpi Jonasqa kawsarqa. Manam haykapipas qonqananchikchu ‘kawsachiwaqninchikqa’ Jehova Dioslla kasqanta (Dan. 5:23). Pay kaptinmi kawsanchik. ¿Chaychu mana agradecekuchwan? Chaytam qawachinanchik kamachisqankunata kasukuspa.
22, 23. a) ¿Imaynatam Jonasqa qawachirqa agradecekuq kasqanta? b) ¿Imaynatam Jonasta qatipakuchwan pantaruspaqa otaq huchallikuruspaqa?
Jon. 2:10). ¿Chayqa manachu admirakuypaq karqa? Mana nadeaspallanmi lamar qochapa patanpiña Jonasqa rikurirurqa. Chaymanta qepallatam agradecekuq kasqanta qawachirqa. Bibliam nin: “Tayta Diosmi Jonasta yapamanta rimapayaspan kaynata nirqa: ‘Ninive sutiyoq hatun llaqtaman rispayá qanman rimapayasqayta chaypi yachaqkunaman willakamuy’”, nispa (Jon. 3:1, 2). Kunanqa, ¿imatataq Jonasqa ruwarqa?22 ¿Imatam Jonasqa ruwarqa? ¿Agradecekuspanchu Jehova Diosta kasukurqa? Awriki. Bibliam nin: ‘Tayta Dios challwata kamachiptinmi lamar qochapa patanman Jonasta [aqtururqa]’, nispa. Chaytam ruwarqa kimsa punchaw hinaspa kimsa tuta pasayta (
23 Jonasqa chayllam “Tayta Diospa kamachisqanman hina Ninive llaqtaman pasarqa” (Jon. 3:3). Payqa chaylla kasukuytam yacharurqa. Chayna ruwasqanqa qatipakunapaqmi. Llapallanchikmi pantaq chaynataq huchallikuq kanchik (Rom. 3:23). Ichaqa, ¿imatam ruwananchik pantaruspaqa otaq huchallikuruspaqa? ¿Hukmanyarusunchu? Icha, ¿hinallachu kallpanchakusun allin kaqkunata ruwanapaq?
24, 25. a) ¿Imamantam Jonasqa anchata kusikurqa? b) ¿Imamantam hamuq tiempopi astawan kusikunqa?
24 ¿Allinpaqchu karqa Jonaspa kasukusqanqa? Awriki. Maynatachá kusikurqa lamar qochapa hoqarikamuynin hawkayaruptin buquepi llamkaqkuna librasqa kasqankumanta yachasqanwan. Lamar qochapa hawkayasqanta qawaspankum buquepi llamkaqkunaqa ‘animalkunata wañuchispa Tayta Diosman ofrecespa’ paytaña servinankupaq prometekurqaku (Jon. 1:15, 16).
25 Jonaspa hayka punchaw chaynataq hayka tuta challwapa wiksanpi kasqantam Jesus tupachirqa wañurachiptinku hayka punchaw chaynataq hayka tuta pampasqa kasqanwan (leey Mateo 12:38-40). Jonas kawsarimuspanqa maynatachá kusikunqa paymanta Jesus rimasqanta yachaspan (Juan 5:28, 29). Ñoqanchiktapas Jehova Diosqa bendeciwasunmi. Bendecisqa kayta munaspaqa Jonas hinam pantasqanchikkunata reqsikunanchik, kasukunanchik chaynataq runamasinchikpipas reparananchik.
^ par. 4 Jonasqa Galilea llaqtamantam karqa, unay watakuna pasaytam hatunchakuq fariseokuna Jesusta penqaypi qepachinankurayku nirqaku: “Bibliapi maskaspayá yachay, Galilea lawmantaqa manam haykapipas karqachu Diosmanta willakuqqa”, nispa (Juan 7:52). Chayna nisqankuwanmi fariseokunaqa qawachirqaku Bibliapa willakusqankunapi mana reparasqankuta. Chayna nisqankumantaqa Bibliata tikraqkunapas cuentatam qokunku (Is. 9:1, 2).
^ par. 12 Griego rimaypi Septuaginta qellqapa nisqanman hinaqa Jonasqa qorqoryaspanraqsi puñukusqa. Chaynataqa puñurqa manam buquepi pasasqankuna mana imapas qokuptinchu. Wakinqa puñuyllawanñam aysachikunku llumpay llakisqa tarikuspankuqa. Chaynam pasarqa Jesuspa qatiqninkunawanpas, payqa Getsemani huertapi mañakunankamam Pedropas Santiagopas chaynataq Juanpas llumpay ‘llakisqa’ tarikusqankuraykum puñururqaku (Luc. 22:45).
^ par. 19 Hebreo rimaypi “challwa” niq palabratam griego rimaypi Septuaginta qellqa tikran “manchakuypaq animal” otaq “hatun challwa”, nispa. Manam yachakunchu mayqen hatun challwa Jonasta millpusqanmantaqa. Ichaqa ninkum Mediterraneo lamar qochapiqa tiburon sutiyoq hatun challwakuna runakunata enterollata millpusqanmanta. Manam chayllachu lamar qochapiqa kan. Kanmi tiburon ballena nisqankupas chayqa 15 metro otaq masnin sayayniyoqmi.


text:
5
Ananiaswan Safira Diosninchicta artipälälil wañuculcan
1 Chaynütacmi Ananiaspis walmin Safirawan ćhaclanta lanticälälin. 2 Chaynu lanticulculmi pulanpïpis yaćhachinacaycälil parti illayta quïdacaycälichin. Jinalculmi puydï yaćhapacücunäman partillactaña Ananias apamuñä “Cayllaćhümi lanticälälí” nil.
3 Chayćhümi Pedro nila: “Ananias, ¿imatá pasäśhunqui, Satanaśhwan gänachiculcul, parti illayta quïdacaycachil Chuya Ispiritucta artipänayquipä? 4 Chay ćhacla ampaćh cala. Chay lanticuśhayqui illaycäpis ampatacćha cala. Chaynu cayaptinchun ¿chayta lulanquiman? Manam nunactachu casquipälunqui sinu'a quiquin Diostam” nin. 5 Chay niptinmi Ananias juclla pampäman wañüśha ćhaćhälun. Chaycuna lluy pasäluptinmi mayanpis yaćhäcunaca manchaculcäla. 6 Chaynu chayćhu jitalayaptinmi müsucuna śhalcamul ayäta pitwilcul pampamü apaculcäla.
7 Chaynu pasäśha cayaptinmi quimsa ürapïtanuy'a walmin Safirapis lluy chaycunacta mana yaćhal yaycämun.
8 Chayćhümi Pedro tapula: “Safira, má nimay ¿chayllaćhüchun rasunpa lanticulcälanqui?” nil.
Niptinmi: “Aw, chayllaćhümari lanticälälilá” nila.
9 Niptinmi: “¿Imapïtan pulayqui yaćhachinacuycul ‘Dios'a, má, ¿imanämäśhunshi?’ nilcul cayta lulapäcunqui? Licay wayapayquita pampäcunaca caytaña cutiyalcämun, amtapis pampapämuśhunayquipä” nila.
10 Chaynu niyällaptinmi Pedrop ćhaquinman Safirapis wañüśha ćhaćhälun. Chayćhu wañüśhacta chay müsucunaca talilculmi pasachiculcäla wayapanpa lädunman pampaycälimü. 11 Cay pasaśhancunacta lluy mayanpis uyalïcunämi ñatac Jesusman chalapacücunämi chay pasaśhancunapi manchaculcäla.
Yaćhapacücunaca imaymana milagrucunacta lulayalcan
12 Chay muyuncunaćhümi puydï yaćhapacücuna milagrucunacta, allin lulaycunacta lulapäcula. Diospa chuya wasinćhu Salomonpa patyun nishanćhümi chalapacücunaca imaypis juntunaculcäla. 13 Mana chalapacücunañatacmi ichá chayćhu mana paycunawan capäculpis allin rispïtuwan licapäcula. 14 Chaymi chalapacücunaca muyun-muyun achcaman umripis walmipis milapäcula. 15 Jinaman'a lluy nunacunaca ishyänincunacta chacanaćhu ütac cämantintapis julapämula “Icha Pedrop llantuyllanpis ćhaptin sänälunman” nil. 16 Chaynütacmi juc malcacunapïpis Jerusalenman ishyänincunacta, Satanaśhpa turmintäśha nunacunactapis apapämuptin lluy sänäśha cala.
Yaćhapacücunätam ćhïnicuypi aticaćhapäcun
17-18 Chaynu achcaña cacuyäśhanta licalcul puydï sasirdütiwan saduseocuna masannincunawan śhun'unćhu imbidicuylla timpucuyaptinmi puydï yaćhapacücunäta carsilman apaycälächin. 19 Masqui chaynu wićhächiptinpis chay tutam Diospa anjilnin śhalcamul carsilta quićhaycul julüla. 20 Chaynayculmi nila: “Canan Diospa chuya wasinman lil Jesus muśhü cawsayta uycuśhanpi willamuy” nil. 21 Chaynu niptinmi anjil nishannuy chay wäla-wälalla lilcul willacamula.
Chaynu cayaptinmi chay puydï sasirdütica puydï-masincunawan Cunsïju puydïnincunacta juntunacaycachil carsilcäta caćhala puśhachimunanpä. 22 Chay puśhamücunaca ćhänanpäshi carsilćhu nï wälañächu. Jinaptinshi cutilcamul-pacha nipäcun: 23 “Imam caćhaycamuśhayquinümi wardiacunapis täpalcäña. Jina lläbiycachishallayquinümi masïsu lläbilayäñä. Ñatac lulicta yaycapäcunäpämi nï mayanpis cañächu” nin. 24 Niptinmi puydï sasirdüticunäwan täpäcunäpa puydïninca “¿Imamanćha ćhälun'apis?” ninacücuyalcan.
25 Chaynu ninacuyalcaptinmi ćhämun juc nuna: “Carsilman wićhachishayquicá chuya wasip puncunćhu-ari jinantin nunäta willapayan” nishtin. 26 Niptin-pacha puydï wardiacuna puśhamü pasaculcalmi talïlälil “Tupaycuśhá yan'almi cay-chica nuná tamshämachwanpis” nil tuquillap puśhapämula.
27 Chay Cunsïjup ñawpäninman ćhächiptinñatacmi puydï sasirdütica nila: 28 “Ćhuncay-ćhuncay ‘Amam cananpi chay Jesuspi limalcälinquipischu’ niyalcaptïpis ¿canan imactatá lulayalcanqui? Caynu ardïdi äśhaycaćhayalcanqui jinantin Jerusalen nunacunaca chay nunap wañuyninpi juchachapämänanpämá” nil.
29 Niptinmi Pedropis masannincunapis nipäcula: “¿Diosnïta ipanchalcul nunätalächun ampá cäsucuyalcäman, imatá? 30-31 Amcunamari Jesusta chacataycul wañuyalcächinqui. Jinaptiquipis unay awilunchiccunap Diosninmi caśhan śhalcachimula. Jinalculmi lädunman taycaycachin sumä Puydïpä sumä Salbacüpä, Israel malcaca Diosman licaćhacuptin, juchancunapis pampachäśha cananpä. 32 Ya'acunam caycunapi ñawïwan licäca cayalcá Chuya Ispiritu yaćhaśhan-yupaypis. Ñatac Dios'a Ispiritunta uycun mayanpis cäsüninmanmi. Chaymi nipämäśhan-yupaypis lulayalcá” nin.
33
Niptinmi chayćhu sumä-sumä rabyäśha wañuchiyta munacuyalcan. 34
Ñatac paycunap cumpañäninmi cañä juc Gamaliel śhutiyu fariseo caśhta nuna. Paymi camachicuyta yaćhachï, malcap rispitäśha cala. Pay śhalculculmi waśhaman nunacunäta yalalcachil nila: 35
“Israel-masïcuna, sumäta pinsaycäliy cay nunacunäwan imacta lulay pinsapäcuśhayquitapis. 36
¿Yalpapäcunquichun ‘Ya'am puydïninca cacuyá’ nil Teudas nunaca unay śhalcuśhanta? Chaynu śhalcuptin ¿manachun tawa paćhac nunacunaña śhalcünin cacuyan? Jinaptin chay Teudasta wañüchiptin ¿manachun chay nunancuna chi'icalcul*
chincaculcan? Licay chayćhümari yaćhaśhanchicnüpis camacäla. 37
Chaypïtá ¿manachun Galilea malcäpi Judaspis chaynütac sinsu timpućhu śhalcätucämun? Chaytapis ¿manachun achca nunacuna śhalcucuyalcan; chaypi Judasta wañüchiptin'a llapa nunanpis chincayman ćhulaculcul chincaculcan? 38
Chayta yalpaćhaculmi ya'a canan nipäcuc, ama yan'al chay nunacunäta turmintapayaychu; jawcallacta caćhaycapäcuy. Nuna cüsalla cal'a chay juccunänüpis chincan'aćh. 39
Ñatac Diospi rasunpa captin'a maynu imanaculpis chincachiyta manaćh atipapäcunquichu. Yan'al-lätac ichá Diosta turyapayalcanquiman” nin.
Chay niptinmi awnipäcula. 40 Jinalculmi puydï yaćhapacücunäta cutiycachimul asutichipäcula: “Cananpi yan'al-lätac Jesus nunäpi limalcanquiman” nil. Chaynu asutilcachilmi libricta caćhaycälälimula. 41 Jinaptinpis yaćhapacücunaca “Jesusninchicpi willaśhanchic-laycu caynu asutimäśhanchic'a Diosninchic allincäpi waytachimäśhanchicnümi” nil cushisha yalapämula chay Cunsïjup puydïnincunäpi. 42 Chaypïtam muyun-muyunpis Jesus Salbacü caśhanpi Diospa chuya wasinćhu, may wasicunaćhüpis willacuyta jicutapäcula.


text:
6
Jucnin jucninwan yanapanacurnin shumag cawacushun
1 Waugecuna y panicuna, si maygan criyicugmajiquicunapis jutsaman ishquishgata ricarga, shumag palabrayquicunallawan tantiyacunanpag plëtuyanqui yapaychöga tsay jutsaman manana ishquinanpag. Pero cuidädu cayanqui, tsay jutsa rurangantag gamcunatapis tentayäshunquiman.
2 Llapayquipis jucnin jucninwanpis llaquipänacur imallachöpis shumag yanapanacur cuyanacur cawacuyanqui. Tsaynö shumag cawacurga Señor Jesucristo cuyanacurnin cawacunapag yachatsimangantsic mandamientuntam cumpliycäyanqui.
3 Si pipis imapis mana caycar alläpa allishtucurnin aläbacurga, quiquillanmi llullatsicurnin engañacuycan.
4 Mas bien cada ünu allita o mana allita ruraycanganta shumag tantiyacutsun. Si imatapis allillata rurashga carga, ama jucpa ruraynincunawanga ricaparnin iwalatsingatsu.
5 Tsaymi cada ünu imaycachöpis yarpachacurnin quiquincunapag responsable cayänanpag.
6 Si pipis Diospa Palabranta yachatsiyäshuptiquiga, tsay yachatsishugniquita imaycallayquiwanpis yanapaycunqui.
7 Ama quiquillayquicuna engañacuyaytsu: Dios Yayataga manam ni pipis burlacuntsu. Tsaymi cada ünu imatapis murunganta cosecharnin goringa.
8 Si pipis quiquinpa munayllanwan mana allicunallata rurarnin mururga, tsaynö mana alli murungannöllam wagarnin mantsacaypag infiernuchö ushacaytam cosechanga. Pero pipis Espïritu Santo mandacunganta cäsucurnin cawacurga, imayca shumag allish cosëchata gorignömi, Dios Yayapa glorianchö mana ushacag cushicuy cawayta chasquinga.
9 Ama ni imaypis geläcur ajayäshuntsu, allicagcunallata rurarnin cawacuytaga. Tsaynö mana ajayaypa runamajintsicta yanapar shumag cawacurga, tiempum chämungan örachömi cosëchata gorignö mana ushacag cawacuyta chasquishun.
10 Tsaymi imapis puedingantsic öraga imaycallawanpis llapan runamajintsicta yanapashun. Tsaypitapis masga llapan criyicugmajintsiccunata yanapaycushun.
Apostol Pablo plëtucuyninwan alli alverticurnin despedicungan
11 ¡Canan ricäyay quiquïpa letrawan y maquïwan, jatusag letracunawan gellgamungäta!
12 Tsay mana alli yachatsicugcunaga runacunallawan alli cayta munarmi, yachatsiyäshunqui cuerpuyquicunachö señalacushga cayänayquipag. Paycunaga judiumajincuna chiquirnin gaticachäyänanta mantsacurmi, Señor Jesucristo nogantsicraycu cruzchö wañungantaga yachatsicurnin willacuyantsu.
13 Tsaycunaga cuerpuncunachö señalacushga caycarpis, manam Moisés gellgangan ley mandacungantaga ni waquillantapis cumpliyantsu. Pero gamcunataga señalacushga cayänayquipag mandarmi obligayäshunqui. Tsaynö señalacusquiyaptiquiga, alläpa cushishga mandäduncunata cäsurnin rurayangayquipita aläbacur orgullöso cayänanpag.
14 Pero nogaga manam ni imapitapis quiquilläpagga aläbacütsu, sinöga Señor Jesucristo cruzchö wañurnin jutsantsicpita salvamangantsicllatam alläpa cushicü. Tsaymi cananga Señor Jesucristo cruzchö wañunganpita, cay munduchö llapan imayca mana alli ruraycunapis nogapagga jancat ushacashga captin, nogapis imayca cruzchö wañushganö caycä cay mana alli ruratsicug mundupag.
15 Manam ni imapagpis välentsu cuerpuntsicchö señalacushga o mana señalacushga cangantsicpis. Imallam välenga jucläya gollmi shongo runaman ticrarnin, shumag alli cawacungantsiclla.
16 Tsaynö cawacuyangayquipita quiquin Dios Yaya alli päsacuynintawan llaquipäcuy yanapacuyninta gamcunaman churaycamutsun, Señor Jesucristopa mandacuyninta cumplirnin shumag cawacugcunaman. Tsaynölla churaycallämutsun Dios Yayaman rasumpa firmi criyicug Israel marcamanpis.
17 Tsaymi cananga, amana ni pipis nogapag mana allicunata parlarnin rimamätsunnatsu. Cay quiquïpa cuerpüchö siracunam musyatsicun Señor Jesucristopag willacungäpita chiquignin runacuna alli astarnin magayämangan.
18 Cuyashga waugecuna y panicuna, Señor Jesucristopa alläpa llaquipäcur cuyacuy yanapacuyninwan, llapan bendiciunnin gamcunapa almayquicunawan shongoyquicunachö caycullatsun. Tsaynö caycullätsun.


text:
1. Allinta qaway manam chinkachispa
Llamkay tukuy kallpaykiwan 10 % chaniyuq ruwanaykikunallata.
2. Chullalla ruwana
Achka ruwanakunaqa ñawpa pachapi qipan. Chayqa achkapi ruwana llamkaptiykiqa manam allintachu rurunqa. Allinta qaway manam chinkachispa.
3. Allinta takyay amisqaykikama
Allintam ruway achka kutikama. Achka kuti ruwayqa allinta ruwaymanmi apasunki. Achka kuti ruwayqa pisita kallparichisunki.
4. Ama upa kaychu
Ama upa, ama qutu kaychu wakintapas. Sumaq kawsayta ruway. Ama wakinta pisichaspa.
5. Mana huñunakuy kanchu
Huñunakuyqa iskay qawapi hamun: pisipi icha achkapi. Hatun raymi huñukuy kaspaqa, tukuy mikunakunapi, kafi tomanapi, aqa upyanapipas. Mana chayqa amataq tiyaychu.
6. Qatipay
Ama suyachiychu hukkunaman llamkanaykita. Ama haykaqpas.
7. Amayá upaqa kaychu


text:
JESUKRISTUTA KIRIK HEBREO RUNAKUNARAYKU KILLKA
1
Jesukristuka ñukanchima shamurka Yayan Diosta riksichinanpa
1 Ñawpa Yaya Dioska kacharka paypa yachayninwa yachachikkunata, yaya rukunchi wañukunata achka kuti yachachinankunapa chikan chikan yachachinakunawa. 2 Ashwan kunan kay allpa tukurihushkan punchakunapi Wawan Jesukristutami kacharka yuyarishkanta ñukanchita riksichinanpa. Manara nima ima tiyahushpanrami Yaya Dioska Wawanwa pakta tukuy tiyashkata rurarka. Chaymanta payta churarka tukuyta kamachik kananpa. 3 Jesukristumi ñukanchita riksichin Yayan Dios chuyahlla punchashina yapa ali, chaymantapas atun yachayyu kananta. Pay tukuy kananwa rikuchishkanwa riksichin imashnami Yaya Dioska. Payka yapa yachayyu rimashkanllawa tukuy ima tiyakkunata kuyran. Paymi kay allpama shamushpan ñukanchiranti wañushpan uchanchikunamanta picharka. Chaywashami siluma rishpan tukuymanta pasa atun yachayyu Yayan Diospa kuskan partima tiyarirka paywa pakta tukuyta kamachinanpa.
Yaya Diospa Wawanka angelkunamanta pasa yachayyumi kan
4 Yaya Dios Jesukristuta churarka tukuy angelkunamanta ashwan yachayyu kananpa. Payta Wawayni nishpan tukuy angelkunamanta pasa kananta rikuchirka. 5 Nima shuk angelta rimarkachu:
Kanka kikin wawaynimi kanki, kunan kanta wawata rurashkaynirayku nishpa.*
Chaymantapas nima shuk angelta rimarkachu:
Ñukaka yayaykimi kani, kanka kikin wawaynimi kanki nishpa.
Ashwan Kristullatami chasna rimarka.
6 Chaymanta Yaya Dioska shuklla Wawanta kay allpama kachahushpan tukuy paypa angelkunata rimarka:
Chay wawaynita kushichiychi nishpa.
7 Chay angelkunamantaka kasna rimarka:
Paykunataka wayratashinami, nina sintihuktashinami kachani munashkaynita ruranankunapa nishpa.
8 Wawantakaranti kasnami rimarka:
Kanka Dios kashpaykimi kamachinki wiñayparayku. Kuska alillatami kamachinki.
9 Kanka alillata munakmi kanki, chikninkimi millaypa ruranakunata. Chayraykumi ñuka Yayayki Dioska kanta akllashkani kamachinaykipa. Tukuy runa masikikunamanta kantaka ashwantami kushillayachisha nishpa.
10 Chaymantapas Wawanta rimarka:
Kan Dios kashpaykimi nima ima tiyashpanra allpata silutapas rurashkanki.
11 Tukuy chaykunaka chinkarinkakunami, ashwan kanka chasnalla wiñaypa kawsanki.
Tukuy chaykunaka churarinashinami mawkayashpan liki liki tukunkakuna.
12 Chasna tukushpankuna shuk mawka churarinatashinami wichunki.
Shuk mawka churarinata mushuwa kampyahukshina chay mawka allpata, mawka siluta wichushpa mushutana ruranki.
Tukuy allpa silu tukurishpankunapas kanka tukuy uras chasnallami kanki, wiñaypata kawsanki nishpa.
13 Yaya Dioska Wawan Jesukristullatami rimarka:
Kuskayni parti tiyariy kamachinaykipa ñukawa pakta, kanta chiknik runakunata winsinaynikama kanta kasunankunapana nishpa.
Manami nima shuk paypa angelkunata chasna rimarkachu. 14 Angelkunaka Yaya Diostami alita kasuk kanahun. Chasna kasuk kashpankunami Yaya Dioska paykunataka kachan, tukuy maykankunami kishpina kankakuna, chaykunata yanapanankunapa.


text:
Aleksandr Tarasov
Aleksandr Tarasov (rusu simipi: AлekcaHдp HиkoлaeBич TapacoB) (* 8 ñiqin pawqar waray killapi 1958 watapi paqarisqa Moskwa llaqtapi, Susyalista Suwit Republikakunap Huñunpi, kunan Rusiyapi), huk Rusya mama llaqtayuq kumunista yachay wayllukuq, willay kamayuq, qillqaqmi wan pulitiku karqan.
Qillqasqankuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Aleksandr Tarasov.


text:
Krup
Krup, lat. Laryngotracheobronchitis (kast. crup icha laringotraqueobronquitis) huk samanamanta unquy huk virus rayku mayqinchus patakaq sinqa ukhupi infeccionta ruwan. Kay infeccionqa tonqori ukhuta punkichin, chayrayku mana allinta samachiwanchikchu, chaymanta kay sintomakunawan kachkanchik allqu uhuy (tos perruna), estridor, chaymanta disfonía ima. Pisi, mana ancha sinchichu utaq sinchi sintomakunata rikhurichin, kaytaq ch’isinpi aswan sinchiman tukun. Kayqa hampikuy munan huk dosikunallawan kay esteroides kaqmanta; wakin kuti, ancha sinchi kaptin, kay epinefrina kaqwan hampikuy munan. Mayniqpi hina hampina wasiman qhipakuq yachachikun.
Kay imamantachus rinkhurinman karqa chaymanta chay aswan sinchi causasninta yachaspaña, kay crup kaqniyuq kanki ñisunku kay clínicapi qhawachikuspa (kay hina: epiglotitis utaq huk hawa ima kay vias respiratorias kaqpi)kaqta. Mana qhipan qhawachikunata munakunchu – yawar qhawachina, rayos-X, utaq cultivos ñisqata —. Kayqa huk rikhuriq unquypuni, wawakunapi huk 15% kaqman hap’in, aswantataq kay 6 killayuqman 5 utaq 6 watayuqmankama. Mana nijayk’aq hina wayna runakunaman utaq machu runakunaman hap’inchu. Ñawpaqtaqa kay difteria juchayuqrayku rikhurinman karqa niqtinkupas, kay occidental pachapaqqa, kaypata hamuyninqa kusi yuyakunayapaq, kay vacunación kaqtin, kaywantaq aswan llimphu kananchikpaq chaymanta sumaq kawsaypaq ayllukunapi.
Signos y síntomas / Unanchakuna watupanakunawan[llamk'apuy | pukyuta llamk'apuy]
Kay crup kaqqa riqsichikuq kayrayku: tos “perruna”, estridor, disfonía (voz kaqpi pantay), chaymanta sasacha respirarpaq mayqinchus ch’isipi aswan sinchiman tukun.[1] Kay "perruna" ch’ujuqa aswanta rich’akuq kay foca waqllana waqayninman utaq kaylobo marino kaqman.[2] Hark’ayqa aswan sinchi kanqa kay ansaqillayrayku utaq kay llantokaqrayku, chaymanta, sichus wawa samakusaptin uyarikuy atikun chay, ñiy munan kay vías respiratorias sinchita k’uykuchaykukun. Hark’ayqa pisillanman kay crup kaq aswan sinchiyaptin. [1]
Wak sintomakunaqa kanman fiebre, rinitis aguda (aswan riqsisqa síntomas kay resfriado común)kaqmanta, chaymanta k’uykuchaykuy kay pared del tórax kaqpi.[1][3] El babeo utaq kay unqusqa hina rikukuq, huk willay wak hina unquykunamanta. [3]
Causas / Qallakuna[llamk'apuy | pukyuta llamk'apuy]
Kay crup kaqqa huk infeccion huk virus huchayuqrayku nikun.[1][4] Wakinkunataq kayllatataq ninku aswan mask’asqa simikunapi, kay hina laringotraqueítis aguda, crup espasmódico, difteria laríngea, traqueítis bacteriana, laringotraqueobronquitis, chaymanta laringotraqueobronconeumonía. Kay iskay ñawpa unquykuna huk virus yuchayuqrayku chaymanta mana ancha sinchichu kanku kay sintomaspi; kay tawa qhipan unquykunari bacterias yuchayuqrayku kanku chaymanta aswan sinchi kanku.[2]
Viral[llamk'apuy | pukyuta llamk'apuy]
Kay crup viral kaq utaq laringotraqueítis aguda kaqqa kay virus de la parainfluenza huchayuqrayku, aswantataq kay 1 chaymanta 2 wallpamakuna, kay 75% casospi.[5] Wak unquykuna virus huchayuqrayku kaqkuna kanku: gripe A,B ima, sarampión, adenovirus chaymanta virus respiratorio sincicial (VRS).[2] Kay crup espasmódico kaq kay kikin virus qutu huchayuqrayku kay laringotraqueítis aguda kaqmanta ichapas kayqa mana infección signosniyuqchu (kay hina k’aja, kunka nanay chaymanta mirayaynin kay conteo de glóbulos blancos) kaqmanta.[2] Tratamienton chaymanta kay tratamientopaq kutichiynin kikinllataq kanku.[5]
Bacteriano[llamk'apuy | pukyuta llamk'apuy]
Kay bacteriano qutuqa rak’ikun kaypi: difteria laríngea, traqueítis bacteriana, laringotraqueobronquitis chaymanta laringotraqueo-bronconeumonía.[2] Kay difteria laríngea rikhurin kay Corynebacterium diphtheriae kaqrayku kay traqueítis bacteriana, kay laringotraqueobronquitis chaymanta kay laringotraqueo- bronconeumonía kaqkunataq huk infección viral primaria kaqraykupuni rikhurin huk bacteriano secundario thaskiyninwan. Kay aswan riqsisqa rikhuriq bacterias kanku: Staphylococcus aureus, Streptococcus pneumoniae, Hemophilus influenzae, chaymanta Moraxella catarrhalis kaq ima.[2]
Patofisiología[llamk'apuy | pukyuta llamk'apuy]
Kay infección viral kay crup ruwasqanqa punkichin kay laringe, tráquea, chaymanta hatun bronquios[4] kay glóbulos blancos yaykuyninrayku (aswantataq histiocitos, linfocitos, células plasmáticas, chaymanta neutrófilos)kaqrayku.[2] kay punkiyqa kay vías respiratoriasta tapaykun, chaymanta ancha sinchi chayqa mana samayta ahinallatapacha atikunchu, chaymanta kan kay t’uki ruqyasqa ima wayra lluqsiypuni estridor sutichasqa..[4]
Diagnóstico / Reqsichisa[llamk'apuy | pukyuta llamk'apuy]
Kay crup kaqqa clínicapi qhawachikun.[4] Ñawpaqtaqa wak ima unquychus kay patakaq vías respiratoriasta tapachkan chayta raqpana tiyan kay hinakuna epiglotitis, huk mana riqsisqa virus kay vías respiratoriaskaqpi, estenosis subglótica, angioedema, absceso retrofaríngeo,chaymanta traqueítis bacterianakaqpas.[2][4]
Mana [[rayos X] qhawachiykunata sapa kuti ruwakunchu,[4] Ichaqa ruwakun chay, tunquri k’uykuchakusqanta rikhuchinqa, kay signo del campanario sutichasqa, kay estenosis subglótica huchayuqrayku, kaytaq rich’akun kay campanario rikukuyninpi. Kay campanario signon huk willay kay qhawaypaq, ichaqa mana tarikuqchu kay aswan achkha casospi.[3]
Mana wak qhawachiykunata anchata munakunchu (kay hina análisis de sangre chaymanta cultivo viral), imaraykuchus mana munakuq ansaqillayta ruwachinman, kay hinatataq kay ch’ampayuq via área tensionta yapaykuchinman.[4] Ahina kaptinpis kay cultivos virales, nasofaríngea samaypi urkhukuptin, chaywan llamk’akunman yachanapaq imaraykuchus chay unquy kanman, aswantataq chaywan llamk’akun kay mask’ana pampapi.[1]Sichus runaqa mana kutiripunchu kay pachan tratamientowan chayqa, huk infección bacterianapi umachana; chay hina chayqa aswan mask’aykunata kamachikunqa.[2]
Gravedad[llamk'apuy | pukyuta llamk'apuy]
Kay crup may hina sinchichus kachkanta yachanapaq aswan llamk’achikusqa sistemaqa kasqa kay Escala de Westley ñisqa. Kayqa astawan llamk’achikuq kasqa kay mask’anapi manataq anchatachu kay clínica llamk’aypiqa.[2] Kayqa huk yupakuy kay phisqa ruwaykunamanta qusqa: allin yuyay ñiqi, cianosis (qara anqasllasqa llimp’iyuq qhuñakuna ima), estridor, wayrachap yaykunan chaymanta contracciones ima. .[2] Yupaykuna qusqa sapa llamk’anarayku kay pañakaq tawlapi rikuchikun, hunt’asqa lluqsimuynintaq kachkan kay 0 chaymanta 17 kaqman hina.[6]
- Huk hunt’asqa lluqsimuy kay ≤ 2 kaqmanta ñin crup pisi. Kay perruna ch’uju rikhurinman, chaymanta kay disfonía ima, ichaqa mana estridor samariypi kanchu. [5]
- Huk hunt’asqa lluqsimuy kay 3 kaqmanta chaymanta 5 kaqman ñin crup sumaqlla. Estridor kaqwan rikhurin sasata uyarikuq, ichaqa manaña aswan signos kanchu. [5]
- Huk hunt’asqa lluqsimuy kay 6 kaqmanta chaymanta 11 kaqman ñin crup achkha. Huk estridor kaqwanllataq rikhurin mana tapurikunapaq hina, ichaqa chantapas rikukun kay pared torácica kaqpi huk sut’i tiraje intercostal ñisqa(aychakuna waktapuramanta ukhuman aysanku).[5]
- Huk hunt’asqa lluqsimuy kay ≥ 12 kaqmanta ñin insuficiencia respiratoria ruwakunanta. Kay perruna ch’ujuqa chaymanta kay estridor ima ichapas mana ancha chaninniyuq kanmanchu kay pachapi.[5]
85% wawakunamanta apasqakuna kay departamento de emergencia ñisqaman kay unquyniyuq kanku mana ancha sinchi chaninniyuq; mayniqpi hina kay crup sinchi chaninniyuq rikhurin: (<1%).[5]
Prevención[llamk'apuy | pukyuta llamk'apuy]
Achkha unqusqakuna kay crup kaqwan saniyachikurqanku immunización kay influenza chaymanta kay diferiakaqmanta. Ñawpaqtaqa, kay crup kay difteria kaqwan k'askachakuq karqa, ichaqa kay allin vacunación rayku, mana difteria rikhuriy atinmanchu kunanpachapiqa kay hina ñawpachasqa pachapiqa..[2]
Tratamiento[llamk'apuy | pukyuta llamk'apuy]
Wawakuna kay crup kaqniyuq aswan atikusqa ñañiq kananku tiyan.[4] Aswantaqa kay esteroides kaqta qunku ,chaymanta kay sinchi unqusqakunapiqa epinefrinakaqta. [4] Kay saturación de oxígeno kaqniyuq wawakunapaqqa urapi kay 92% kaqmanta oxigenota qukunan tiyan,[2] chaymanta hospitalpi qhipakunkuman qhawaypi kay unqusqakuna kay sinchi crup kaqniyuq.[3] Sichus oxigenota munakun chayqa aswan allin kanqa kamachiy conductosninta (huk oxigeno quqta hap’ispa wawap uyan qayllapi) imaraykuchus aswan pisi ansaqiyta quchikun kay máscarakaqmantaqa.[2] Tratamientowanqa, aswan pisi kay 0.2% runakunamanta munan kay intubación endotraqueal kaqta.[6]
Esteroides[llamk'apuy | pukyuta llamk'apuy]
Rikuchikurqa, kaycorticoesteroideskaqkunaqa, kay dexametasona kayjinaqa chaymanta kay budesónidakaqqa, sumaqllachinku lluqsiykunata kay crup kaqwan wawakunata, mayqinllapas kachun unquypa ñiqinqa.[7] Kay suqta phani kamachiyninmantapacha huk allin saniyay rikurikunña.[7] Ichapas munasqa llamk’ayninta ruwanku sichus siminta, parenteral, upyakunku chay, utaq muskhispa, aswanta munakun kay upyaspa.[4] Huk dosisllata munakun chaywanqa sanillakunqapuni. [4] Kay Dexametasona kaq dosisqa kay 0.15, 0.3 chaymanta kay 0.6 mg/kg kaqkunamanta kikin sanillachiyniyuq rich’akun.[8]
Epinefrina[llamk'apuy | pukyuta llamk'apuy]
Kay pachan crup utaq kay sinchi kaq, allichakapunman huch’uy pachapi kay epinefrina nebulizador kaqwan.[4] Kay epinefrina ruwachin kay crup unquypa ñiqin pisiyanata huk 10 30 chinini kaqpi, allichayninkunaqa 2 phanillata kawsan.[1][4] Sichus allichayqa kay tratamientop qhipanta sayan chay kay 2 4 phanipi chantataq mana ch’ampakuna kanchu chay, wawata hampina wasimanta lluqsichiy yachanku.[1][4]
Wak[llamk'apuy | pukyuta llamk'apuy]
Ichapas mask’akurqanku wak tratamientos kay crup kappa, nimayqin allin lluqsiykunata qunchu kaykunawan llamk’anapaq hina. Yakup wapsinta utaq quñi wayrachata muskhiyqa huk ñawpa tratamiento kay auto-cuidado kaqmanta, mana chay allin hampichiyninta rikuchiy atirqankuchu [2][4] chayrayku kunanpachaqa pisita ruwakun.[9] Kay haminakuna tospaq kaqwan hampikunaqa, chantataq kay dextrometorfano chaymanta/utaq kayguaifenesina kaqniyuq, manallataq hampikunapaq kusachu.[1] Ñawpapachapiqa muskhikuq karqa kay heliox kaq (huk piqtu kay helio kaqmanta kay oxígeno kaqwan) kay samana sayk’uyta pisillachinapaq, ichaqa mana ancha lluqsimuykuna tiyanchu kaywan hampikunapaq hina.[10] Kay crup huk viral unquy kaptin, mana kay antibióticoskaqkunawan llamk’akunchu, ichapas huk infecion bacteriana secundaria rikhuriptin.[1] Sichus huk infección bacteriana kaptin, kay antibióticos vancomicina chaymanta kay cefotaximakaqwan llamk’akunman.[2]gripe Aswan sinchi kaqtinqa kay A o B ch’ujuyuq ima chay, kay antiviral inhibidores de la neuraminidasakaqta qukunman[2]
Pronóstico[llamk'apuy | pukyuta llamk'apuy]
kay crup viral kaqa huk auto-limitada unquy ichaqa mayninpi hina kay,insuficiencia respiratoria chaymanta/utaq paro cardíacoaco wañuyman apanman.[1] Kay sintomasqa allinllanku iskay p’unchaykunapi ichaqa qamchis p’unchaw unayta kanman.[5] Wak ch’ampakuna mana ancha rikukuq kanku: traqueítis bacteriana, neumonía, chaymanta edema pulmonarkaq ima.[5]
Epidemiología[llamk'apuy | pukyuta llamk'apuy]
Kay crup 15% wawakunaman hina hap’in, kay 6 killayuqmanta chaymanta kay 5 utaq 6 watayuqkama.[2][4] 5% hampina wasiman yaykuq wawakunaman rikch’an.[5] Mana ancha rikukuq casospi, aswan huch’uy wawakunapipuni rikukunman kay kimsa killayuq hinapi, chaymanta aswan machu wawaspi kay 15 watayuq hinapi.[5] Qhari runakunaqa huk 50% hinapi hina unqunku aswan warmi wawakunamanta, chantataq aswanta prevalencia miray tiyan otoñopi.[2]
Historia / Ñawpaq willarina[llamk'apuy | pukyuta llamk'apuy]
Kay “crup” simiqa kay “crup” verbomanta hamun, kay Inglés Moderno Temprano kaqmanta mayqinchus "Ch’akata qhapariy" ñin munay; Kay sutiqa ñawpa kutitaqa kay Escocia kaqpi unquyman sutichakurqa, chantataq aswanta riqsikurqa kay 18 pachaq watapi.[11] Kay crup diftérico riqsikun kay Ñawpaq Grecia kay Homero kaq pachanmantapacha chantataq kay 1826 kaqpipuni kay Bretonneau waknarqa kay crup viral kaqta kay crup difteria kaqman yuchachasqa kaqwanta.[12] Franceces kaqkunaqa kay crup viral kaqtaqa suticharqanku "falso crup" hinata imaraykuchus kay “crup” chaypachataqa huchachakuq karqa kay bacteria de la difteria unquyman.[9] Kay crup difteriaman huchachakuq mana anchata riqsikunchu chay immunización vacunación rayku.[12]
Referencias / Willakuy[llamk'apuy | pukyuta llamk'apuy]
- ↑ 1,0 1,1 1,2 1,3 1,4 1,5 1,6 1,7 1,8 1,9 Rajapaksa S, Starr M (May 2010). "Croup – assessment and management". Aust Fam Physician 39 (5): 280–2. PMID 20485713.
- ↑ 2,00 2,01 2,02 2,03 2,04 2,05 2,06 2,07 2,08 2,09 2,10 2,11 2,12 2,13 2,14 2,15 2,16 2,17 2,18 Cherry JD (2008). "Clinical practice. Croup". N. Engl. J. Med. 358 (4): 384–91. Error: Bad DOI specified. PMID 18216359.
- ↑ 3,0 3,1 3,2 3,3 Diagnosis and Management of Croup (PDF). BC Children’s Hospital Division of Pediatric Emergency Medicine Clinical Practice Guidelines
- ↑ 4,00 4,01 4,02 4,03 4,04 4,05 4,06 4,07 4,08 4,09 4,10 4,11 4,12 4,13 4,14 4,15 Everard ML (February 2009). "Acute bronchiolitis and croup". Pediatr. Clin. North Am. 56 (1): 119–33, x–xi. Error: Bad DOI specified. PMID 19135584.
- ↑ 5,00 5,01 5,02 5,03 5,04 5,05 5,06 5,07 5,08 5,09 5,10 5,11 Johnson D (2009). "Croup". Clin Evid (Online) 2009. PMID 19445760.
- ↑ 6,0 6,1 6,2 Klassen TP (December 1999). "Croup. A current perspective". Pediatr. Clin. North Am. 46 (6): 1167–78. Error: Bad DOI specified. PMID 10629679.
- ↑ 7,0 7,1 Russell KF, Liang Y, O'Gorman K, Johnson DW, Klassen TP (2011). "Glucocorticoids for croup". Cochrane Database Syst Rev 1 (1): CD001955. Error: Bad DOI specified. PMID 21249651.
- ↑ Port C (April 2009). "Towards evidence based emergency medicine: best BETs from the Manchester Royal Infirmary. BET 4. Dose of dexamethasone in croup". Emerg Med J 26 (4): 291–2. Error: Bad DOI specified. PMID 19307398.
- ↑ 9,0 9,1 Marchessault V (November 2001). "Historical review of croup". Can J Infect Dis 12 (6): 337–9. PMID 18159359.
- ↑ Vorwerk C, Coats T (2010). "Heliox for croup in children". Cochrane Database Syst Rev 2 (2): CD006822. Error: Bad DOI specified. PMID 20166089.
- ↑ Online Etymological Dictionary, croup. Accessed 2010-09-13.
- ↑ 12,0 12,1 Feigin, Ralph D. (2004). Textbook of pediatric infectious diseases. Philadelphia: Saunders. p. 252. ISBN 0-7216-9329-6.


text:
4
Señor Jesucristota Satanas prueban tentayta munar
(Mateo 4:1-11; Marcos 1:12-13)
1 Señor Jesucristo bautizacusquirnam, Espïritu Santopa poderninwan Jordan mayupita cuticurgan. Tsaynam Espïritu Santo tsunyaman pushargan.
2 Tsay tsunya mana imacagchömi chuscu chunca junag cargan. Tsaymi Señor Jesucristota Supay pruebarnin tentayta munargan. Tsay llapan junagcuna mana ni imatapis micurmi, Señor Jesucristo mallagargan.
3 Tsaymi Supay nirgan: “Diospa Tsurin carga, mä cay rumita manday tantaman ticrayänanpag.”
4 Señor Jesucristonam nirgan: “Diospa Palabran gellgashgachömi nin: ‘Runaga manam tantata micurllatsu cawanga, sinöga Dios Yayapa Palabran mandacunganta rasumpa cäsurmi mas alliga cawacunga’ nir.”
5 Tsaypitanam jirca puntanman Señor Jesucristota Satanas pushaycur, entëru munduchö maytsay naciuncunata ricätsir,
6 nirgan: “Cay llapan jatusag shumag marcacunatawan llapan mandacuyniquipis garaycugmanmi. Cay llapan imayca riquësancunata chasquishga carmi, munarga pitapis garaycüman.
7 Si gongorpacuycurnin adoramaptiquiga, cay imayca ricaycangayquim llapan gampa canman.”
8 Pero Señor Jesucristonam nirgan: “¡Caypita witiy, Satanas! Diospa Palabran gellgashgachömi nin: ‘Juc japallan Diosllayquitam adorarnin servinayquiga.’ ”
9 Tsaypitanam Supay Jerusalénman Señor Jesucristota pusharcur, templupa jananman lätarcatsir nirgan: “Diospa Tsurin carga, mä caypita jegarpuy.
10 Diospa Palabran gellgashgachömi nirgan:
‘Gammanmi Dios angelnincunata cachamunga alcäbu cuidarnin,
11 maquincunawan achcuyäshuptiqui,
rumicunachö chaquiquita mana tacacunayquipag.’ ”
12 Señor Jesucristonam nirgan: “Diospa Palabran gellgashgachömi nirgan: ‘Diosniquitaga ama ni ima pruebamanpis churanquitsu.’ ”
13 Tsaynö tentarnin Señor Jesucristota mana allita ruratsiyta mana puedirmi, Supayga “Yapaychönam cutimushag” nir, aywacurgan.
Señor Jesucristo Galileachö yachatsicur gallarin
(Mateo 4:12-17; Marcos 1:14-15)
14 Tsaypitanam Espïritu Santopa poderninwan Señor Jesucristo Galilea provinciaman cuticurgan. Maytsay enstanciacunachö runacunam Señor Jesucristopa ruraynincunata musyayargan.
15 Llapan marca changanchömi, Dios Yayaman mañacuyänanpag goricäyänan wajicunachö Señor Jesucristo yachatsicurgan. Tsaynö yachatsicuptinmi, runacunapis alabarnin niyargan: “¡Payga alläpa allim!” nir.
Señor Jesucristo Nazaret marcanchö cangan
(Mateo 13:53-58; Marcos 6:1-6)
16 Tsaypitanam wiñangan marcan Nazaretman Señor Jesucristo cutiycur, costumbrinmannö sabado jamay junag goricäyänan wajiman aywargan. Tsaychömi Diospa Palabranta liyinanpag sharcurgan.
17 Tsaynam Diospa Palabranta willacug Isaías gellgangan libruta macyayargan. Señor Jesucristonam libruta quicharcur, gellgaraycagta tarisquir liyirnin nirgan:
18 “Dios Yayapa Espïritunmi nogachö caycan.
Paymi acramashga wactsacunata Alli Willacuyta willanäpagwan
llaquishgacunata cushitsinäpag.
Tsaynöllam Supayta servig runacunapa jutsancunapita libranäpag,
gapracunatapis cuticätsinäpag,
llaquipaypag servicug esclävucunatapis libranäpag manana sufriyänanpag.
19 Tsaynöpam ‘Canan cushicuy tiempuchö Dios Yaya alläpa cuyayarniqui salvayäshungayquita’ willayänagpag mandamashga.”
20 Tsaynö liyisquirnam, libruta wichgarcur goricäyänan wajichö yanapacug runata cutiycatsirnin jamaycurgan. Tsaychö caycagcunanam Señor Jesucristota ricaräyargan.
21 Tsaynam nirgan: “Wiyaycäyangayqui libruchö nogapag gellgaraycagmi, canan öra cumplirgon.”
22 Tsaymi Señor Jesucristo alläpa shumagta parlar yachatsicuptin, llapan runacunapis cushicurnin mantsacashga ninacuyargan: “Señor Jesucristoga alläpa allim. ¿Pero, imanörag Josépa tsurinlla caycarga, tsayläya shumagta parlan?” nir.
23 Señor Jesucristonam runacunata nirgan: “Gamcunaga masran niyämanqui: ‘Jampicug carga, quiquiquirag jampicunquiman. Capernaumchöga geshyagyashacunatash cuticätsirgoyqui, mä canan cay marcayquichöpis tsaynö ruraymuy.’
24 “Rasuncagtam niyag: Manam ni maygan profëtatapis marcanchöga chasquirnin respetar cäsuyantsu.
25-26 Yarpäyay Elíaspa tiempunchö imanö canganta. Manacu quimsa wata y sogta quilla pasaypa usyarnin tamyargantsu. Tsaymi maytsay Israel marcachö runacuna mallagaywan sufriyargan. Israelchö atscag viudacuna sufriycäyaptinpis, Elíastam Dios Yaya cachargan caru Sidonpa lädun Sarep marcachö täcug viudallaman.
27 Yarpäyay imanömi Eliseo cawaycangan tiempu cargan. Israel marcanchö atscag runacunam melanaypag wicuwan geshyagyashga cayargan. Tsaymi caru Siria marcachö Naaman shutiyog runallata Eliseo cuticätsirgan, manam Israel marca majincunatatsu.”
28 Señor Jesucristo tsaynö niptinnam, Dios Yayaman mañacuyänan wajichö goricashgacuna alläpa piñacuyargan.
29 Tsaynö piñacurmi llapan sharcurnin, Señor Jesucristota Nazaretpita cunjar garachar, tsay marcapa jircanninpita cunjarpuyänanpag apayargan.
30 Pero Payga atscag runacunapa rurinpita ullusquirmi aywacurgan.
Señor Jesucristo juc runapita supayta gargon
(Marcos 1:21-28)
31 Tsaypitanam Galileachö Capernaum marcaman uraypa aywargan. Jamay sabado junagchömi, Dios Yayaman mañacuyänan wajichö runacunata yachatsicurgan.
32 Poderöso willacuyninta yachatsicuptinmi, runacunapis mantsacashga cayargan.
33 Tsaychömi supayyog runa jinchi gayaraypa nirgan:
34 “¡Au Jesús, Nazaret runa! ¿Imananquitan nogacunawan? ¿Ushacätsiyämagnïcu shamurgoyqui? ¡Noga regegmi, Diospa Santo Tsurin cangayquita!” nir.
35 Tsaymi Señor Jesucristo supayyog runata piñaparnin nirgan: “¡Upälla cay! ¡Canan cay runapita yargoy!” nir.
Niycuptinnam, llapanpa puntanchö runata patsaman ishquiscatsirnin, mana imanarlla supay yargorgan.
36 Llapan runacunanam mantsacashga ninacuyargan: “¿Imanötan cay yachatsicuyninga? ¡Poderninwan mandaptillan, supayyog runacunapita supaycunapis yargoyan!”
37 Tsaynö Señor Jesucristo rurangantam, maytsay Galilea marcacunachö runacuna musyasquiyargan.
Señor Jesucristo Pedropa suegranta cuticätsin
(Mateo 8:14-15; Marcos 1:29-31)
38 Tsaypitanam Dios Yayaman mañacuyänan wajipita yargosquir, Simón Pedropa wajinman Señor Jesucristo aywargan. Tsaychömi Simónpa suegran fiebrewan geshyaycargan. Señor Jesucristo chaycuptinan “Cuticaycätsillämuy” nir, rugayargan.
39 Señor Jesucristonam geshyaycagman witiycurnin umpuycur nirgan: “Amana fiebreynatsu.”
Tsaymi jina öra fiebrenpita tsay warmi cuticasquirnin sharcur, paycunata servirnin gallaycurgan.
Atscag geshyagyashacunata Señor Jesucristo cuticätsin
(Mateo 8:16-17; Marcos 1:32-34)
40 Tsaypitanam rupay jegaycaptinna, tucuyläya geshyagyashacunata Señor Jesucristoman apayämurgan. Señor Jesucristonam juc juclla paycunaman maquinta churar, llapanta cuticätsirgan.
41 Tsaynöllam atscag supayyog runacunapita supaycunapis yargornin, gayaraypa niyargan: “¡Gamga Diospa Tsurinmi canqui!” nir.
Pero Señor Jesucristonam nirgan: “Upälla cayay.” Tsaynö piñaparmi Payga parlayänanta änirgantsu, Dios Yayapa Acrashgan canganta musyayaptin.
Señor Jesucristo tsunyachö quiquillan Dios Yayaman mañacungan
(Marcos 1:35-39)
42 Tsaypitanam patsa atsicyaycaptinna, Señor Jesucristo tsunyaman japallan aywacurgan. Tsaynö aywasquiptinmi runacuna Señor Jesucristo caycanganman ashirnin aywar tarisquir niyargan: “Täcushunrag ama aywacuyragtsu” nir.
43 Pero Señor Jesucristonam nirgan: “Maytsay marcacunachömi Dios Yayapa Alli Willacuyninta willacur yachatsicunä. Cay patsamanmi cachamashga, Mandacuy Reynon imanö canganta runacuna musyayänanpag willacunäpag.”
44 Tsaypitanam Judea marcachö maytsaypa purirnin, Dios Yayaman mañacuyänanpag goricäyänan wajicunaman aywar yachatsicur willacurgan.


text:
2
Juc casamientuchö Señor Jesucristo yacuta vïnoman ticratsin
1 Tsaypita quimsa junagtanam Galilea provinciachö Cana niyangan marcachö juc runa casarargan. Tsaychömi Señor Jesucristopa mamanpis caycargan.
2 Tsay casamientumanmi Señor Jesucristotapis discïpuluncunatawan invitashga cayargan.
3 Manarag fiesta ushacaptinmi vïnoncuna ushacasquirgan. Tsaymi Señor Jesucristoman maman witiycur nirgan: “Vïnoncunam ushacashga.”
4 Señor Jesucristonam nirgan: “Mamay, ¿imanirtan tsayta nimanqui? Manaragmi örä chämunragtsu milagrucunata ruranäpag.”
5 Señor Jesucristopa mamannam tsay fiestachö yanapacugcunata nirgan: “Mandayäshungayquita rurayanqui.”
6 Tsaychömi yacu wiñäcuyänan sogta jatusag aswanacuna cayargan. Tsay aswanacunamanmi yaycug, cada ünuman chuscu lätapita asta sogta lätayag. Tsay yacuwanmi Israel runacuna maquincunata mayllacusquir, costumbrincunamannö Dios Yayata adorayag.
7 Tsaypitanam Señor Jesucristo tsaychö yanapacugcunata nirgan: “Cay aswanacunaman yacuta juntat wiñäyay.” Yanapacugcunanam aswana juntata wiñäyargan.
8 Tsaynö wiñasquiyaptinnam, yanapacugcunata Señor Jesucristo nirgan: “Cananga ichicta chagarcur quiquin mayordömu yawananpag apapäyay.”
Señor Jesucristo ningannömi yanapacugcuna chagarcur apapäyargan.
9 Tsay mayordömunam alläpa shumag mishquig vïnota yawarcurgan. Pero manam musyargantsu ni maypita apayämungantapis. Yacuta gorir yanapacugcunallam musyayargan Señor Jesucristo yacuta vïnoman ticratsishga canganta. Tsay mayordömunam noviota gayasquir nirgan:
10 “Imayca fiestachöpis puntataga allicag vïnotaragmi servicuyan. Tsaywan machasquiyaptinragmi gamyacag vïnotaga garacuntsic. Pero gamga, fiesta ushacänanpagrag mas allicag vïnotaga pacarätsishcanqui.”
11 Tsay Galilea provincia Cana niyangan marcachö yacuta vïnoman ticratsirmi, puntacag milagruta rurarnin Señor Jesucristo poderöso cayninta musyatsicurgan. Tsaynö musyatsicuptinmi, discïpuluncuna Dios Yaya cachamungan Cristo canganta criyicuyargan.
12 Tsaypitanam Señor Jesucristo mamanwan waugencuna y discïpuluncuna Capernaum marcaman aywacuyargan. Tsay marcachöga juc ishcay junagllam pärayargan.
Señor Jesucristo gargon templupa patiunchö ranticugcunata
(Mateo 21:12-13; Marcos 11:15-18; Lucas 19:45-46)
13 Israel runacunapa Pascua fiestancuna chaycämuptinnam, Jerusalén marcaman Señor Jesucristo aywargan.
14 Tsayman chaycurmi templupa patiunchö atscag runacuna mallwa törrucunatawan üshacunata y palomacunata ranticuycäyagta tarirgan. Tsaynöllam gellayta cambiacugcunapis tsaychö caycäyargan.
15 Tsay templupa patiunchö llapan imaycata ranticugcunata tarisquirmi, chicötiwan astaraycar llapan wätacunatawan runacunatapis gargamurgan. Tsaynöllam gellayta cambiacugcunapa mësancunatapis wicapacur gellaynincunatapis jancat witsir ushasquirgan.
16 Paloma ranticugcunatanam piñapar nirgan: “¡Caycunata wagtaman sas jipiyay! Cay templuga Taytäman mañacuna wajim. Pero gamcunaga juc mercädomanmi ticratsiyashcanqui.”
17 Tsaynö Señor Jesucristo ruranganta ricaycurmi, discïpuluncuna yarpasquiyargan, Diospa Palabranchö gellgayanganta: “Wañutsiyämaptinpis adorayäshunayqui wajiquitam chiquicurnin respetatsishag.”
18 Israel runacunapa templuchö autoridäcunanam niyargan: “¿Ima puedig cayniquiwantan cay ranticugcunata gargonqui? Mä, ima milagrullatapis ruramuy rasumpa Dios Yaya cachamushungayquita musyayänäpag.”
19 Señor Jesucristonam contestargan: “Cay templuta juchutsir ushasquiyaptiquim, quimsa junagllata sharcatsimushag.”
20 Tsaymi Israel runacunapa templuchö autoridänincuna niyargan: “¡Imanötan cayga! Cay templutagam chuscu chunca sogta (46) watachörag shäritsiyashga. ¿Tsaytsurag gamga quimsa junagllachö sharcatsimunquiman?”
21 Tsaynö Señor Jesucristo parlarga manam templuta yapay shäratsinanpagtsu parlargan, sinöga wañunganpita quimsa junagllata cuerpun cawamunanpagmi. Tsaynö parlangantaga manam ni ichicllatapis entendiyargantsu autoridäcunawan discïpuluncunapis.
22 Wañunganpita cawascamuptinragmi, discïpuluncunapis Señor Jesucristo quiquinpag parlanganta yarpasquiyargan. Tsaynö musyasquirragmi Dios Yayapa Palabran gellgayanganwan Señor Jesucristo parlangan rasumpacag cangantapis criyiyargan.
23 Jerusalénchö Señor Jesucristo tucuyläya milagrucunata ruragta ricarmi, atscag runacuna Dios Yaya rasumpa cachamungan Cristo canganta criyiyargan. Tsay milagrucunataga rurargan, Pascua fiesta caycaptinmi.
24 Pero Señor Jesucristoga runacuna janan shongolla cayanganta musyarmi, paycunata confiacurgantsu.
25 Manarag ni pï willaptinmi, Señor Jesucristoga runacuna shongoncunachö mana allicunata yarpäyanganta musyarganna.